Spinning bizikleta-martxa solidarioa egingo du Los Urris Gorlizko taldeak - Gorliz - Hiruka.eus\nErredakzioa 2019-04-03 12:30\nUribe Kostan egiten den lehenengo spinning bizikleta-martxa solidarioa egingo dute zapatuan 10:00etan Los Urris gorliztarrek. Ekimenaren bitartez, umeen minbizian ikertzeko dirua bilduko dute.\n“Pedalei eragin irri baten truke” da ekimenaren lema. Oihane Albizurik Kadete mailan Euskadiko motocross txapeldunordeak eta Ziortza Villak txirrindulariak, besteak beste, bat egin dute ekimenagaz.\nLau ordu iraungo du maratoiak, eta parte hartu gura duenak dortsala hartu beharko du aldez aurretik. Maratoia udal-kiroldegi barruan egingo dute, txirrindula estatikoetan, 10:00etatik 14:00etara. Gutxienez ordu bat egin beharko dute parte hartzaileek, 5 euroren truke.\nBiocruces ikerketa-taldeari emango diote biltzen duten dirua, umeen minbizian ikertzen jarrai dezan. Martxaren inguruko informazio gehiago hemen. Izena emateko deitu 688625067 telefonora.


Zilarrezko gerriko erretraktilen zutoin fabrikatzaileak - Metalik onena\nEtxea > > Gerriko erretraktileko langa edo zutoina > Zilarrezko gerriko erretraktileko zutoina\nHornitu segurtasun produktuak Silver Belt Retractable Stanchion zure segurtasun distantzia zaintzeko eta zure segurtasuna, distantzia isolamendua eta jendetza ilararen kontrola zaintzeko. Silver Silver Retractable Belt Stanchion 201 # altzairu herdoilgaitzak egin zuen prezio ekonomikoarekin.\n1. Zilarrezko Gerriko Atrakagarriaren sarrera\nThis Zilarrezko gerriko erretraktileko zutoina was made by 201#stainless steel with economic price with 6kg height and heavy duty 7kg base, Gerrikoaren luzera could be 2m, 3m or 5M, with or without logo is optional Logotipoa gainean is accepted.We are expecting become your long-term partner in china.\n2.Parameter (Specification) of the Zilarrezko gerriko erretraktileko zutoina\nKonoa / laua aukerakoa\nGomazko oinarria hormigoiarekin\n3. Ezaugarri eta aplikazioa SilverRetractable Belt Stanchion\nErretrakagarriak diren gerrikoak bankuetan, supermerkatuan, merkataritza-zentroan, erakusketan, geltokian, aireportuan, eskolan, ospitalean, gimnasioan eta abar erabiltzen dira, oro har, edozein leku publikotan ilara lineako kudeatzaile gisa erabil daiteke.\n4. SilverRetractable Belt Stanchion-en xehetasunak\nGerriko erretraktileko barrera gerriko erretraktilen oinarria da, jendetza kontrolatzeko, ilarak kontrolatzeko oso erabilia, erakusketan eta beste festa handietan ere erabiltzen dena. Barrera Zaindu zure segurtasuna eta ehuna segurtasuneko zaindaria.\n5.Qualification of the Zilarrezko gerriko erretraktileko zutoina\nGure gerriko erretraktileko barrera SGS, ISO kalitate kontrola gainditu zen, inolako kezkarik gabe erosi ahal izango duzu.\n6. Deliver,Shipping And Serving of the Zilarrezko gerriko erretraktileko zutoina\nHot Tags: Zilarrezko gerriko erretraktileko zutoina, fabrikatzaileak, hornitzaileak, handizkako merkataritza, erosketa, fabrika, pertsonalizatua, ekitaldien alokairua, Txina, merkea, deskontua, prezio baxua, prezioa, prezio zerrenda, aurrekontua, ekonomikoa, kalitate handikoa, kalitatea, iraunkorra, mantentze erraza, azkena Salmenta, Lan Pisutsua, Urtebeteko Bermea, Muntaketa Erraza


“EXPO-RETRETE”, KOMUNA BEHAR BEZALA ERABILTZEAK DUEN GARRANTZIAREN INGURUKO ERAKUSKETA IBILTARIA\nBusturialdeko Ur Partzuergoak, Exporetrete erakusketa ikustera etortzeko gonbita egiten dizue zuen erakundeko irakasle eta ikasleei.\nKomuna bezalako elementu ezinbesteko batek, inguruan duen guztia ezagutu eta komuna oker erabiltzeagatik hain ezagunak ez diren ondorioetan barrena murgiltzeko aukera paregabea eskaintzen du erakusketa honek.\nZure eskolan 5 lagun edo gehiago biltzen bazarete, 40 minutuko bisita gidatua doan eta laguntzaile batekin egiteko aukera izango duzue, eta hiri saneamenduari buruzko xehetasunak emango zaizkizue.\nErakusketa Gernika-Lumoko pasealekuan egongo da kokaturik, gaurtik hasi eta datorren astelehenerarte (astelehena 15 barne). Erakusketaren ordutegia 10:00 tik -14:30 etara eta 16:30 tik-20:00 etara izango da. Ordutegi horretan noiz nahi bisita daiteke era librean eta dohainik.\nadmin9881\t2018-01-09T15:24:20+00:00\t9 January, 2018|


Aginagako San Praixku jaiak urriaren 4tik 13ra bitartean ospatuko dira – Usurbil Eginez\nAginagako San Praixku jaiak urriaren 4tik 13ra bitartean ospatuko dira\nAginagako San Praixku jaiak urriaren 4tik 13ra ospatuko dira. Jai parekide eta osasuntsuen aldeko jaiak izango direla aldarrikatuz, Aginagako Jai Batzordeak jaietara gerturatzeko deia egin die herritar guztiei. Herri guztietako jaietan egin den moduan, Aginagan ere sexu erasoen protokoloa prest egongo da. Aginako Jai Batzordeak eraso batean aurrean nola jokatu jakiteko honako argibideak plazaratu ditu:\nErasorenbat ikusiz gero, erasotuarengana joan eta laguntza behar duen galdetu.\nLaguntza behar duela baieztatzen denean, lagundu eta txosnagunera gerturatu.\nTxosnan eraso baten berri eman bada:\nSalaketa jasotzen duenak egiren ari dena utzi eta erasotuari kasu egin.\nArretaz entzun (azalpenak, beharrak…) eta ez jarri zalantzan egoera.\nLeku fisiko seguru bat bermatu, entzun, lasaitu…\nErasoa identifikatu eta zehaztu.\nErantzuna eman, erasotzailearekin hitz egin eta argi azaldu ez dela halako jarrerarik onartuko eta gunetik kanporatu.\nErasoren berri eman inguruan (ahoz aho, mikroz…). Morborik ez, erasotuarekiko errespetuz.\nSalaketa(k) jakinarazteko telefonoa: 629 615 609\nUrriak 4, osteguna: San Praixku Eguna\n12:00 Jubilatuen hamaiketakoa Aginaga Sagardotegian, bertsolariek alaitua.\n17:00 Txupinazoa Eliza Zaharreko balkoian pregoi eta brindisarekin, txanpaina gure kontu!\nOndoren, poteoa eta buruhandi bizkor bizkorrak.\n18:00 XVI. Gizonezkoen pilota finala.\n19:30 Sardina eta sagardo dastaketa musikaz alaitua.\nBitartean, XXXVI. Toka Txapelketa herrikoia.\nUrriak 5, ostirala: Umeen Eguna\n13:00 Umeen bazkari goxo goxoa, mmm…\n14:30 Umeen karaokea, eta noski, eguraldi bikaina gure zain.\n18:00 Txokolate banaketa eta buruhandi bizkor bizkorrak.\n18:30 Ur zezenaren entzierroa, sagardotegitik irtengo da, prest?\nOndoren, apar festa!\n22:00 “Oreina” filmaren proiekzioa Eliza Zaharrean.\nUrriak 6, larunbata: Gora Herria Eguna\n14:00 Herri bazkaria. Sarrerak salgai Aginaga Sagardotegian: helduek 25 euro eta haurrek 12 euro.\n22:00 Dj Bull frontoian. Sarrera: 12 euro.\nUrriak 7, igandea: Erronka Eguna\n9:00 Tiro platoa.\n17:00 Herriko dantzari txikien erakustaldia plazan.\n17:30 Herritarren arteko herri kirolak, gazteak helduen kontra!\n19:00 Piper frijitu eta sagardo banaketa herriko plazan.\n19:30 Globo aerostatikoan igoerak egiteko aukera izango da plazan, alaa….\nJubilatuen eskulanak ikusgai urriaren 4ean eta 7an goizez eta urriaren 4, 5, 6, eta 7an arratsaldez Apaizetxean.\nAginagako Jai Batzordea ez da arduratzen egun hauetan gerta daitezkeen ezbeharrez.\nUsurbilgo Udalak babesturiko festak direnez, erantzukizun zibilaren aseguru poliza ere Udalak bereganatzen du.\nAurrekoa Previous post: EAMak irailaren 23an gertatu zenaren inguruko prentsa oharra kaleratu du\nHurrengoa Next post: Zubieta taldea Enrique Abril errebote txapelketako garailea izan da lehen aldiz


Uberan - Euskal Idazleen Elkartea - Aritz Gorrotxategiri elkarrizketa\nAritz Gorrotxategik Amua poesia liburua aurkeztu zuen urtarrilean, Irun Hiriko Kutxa Literatur Saria jaso ostean Elkar argitaletxearekin plazaratua. Bidea egiten hasia zen koronabirusaren krisiak linbo moduko batean utzi zuenean, beste hainbat titulurekin gertatu bezala, itxirik dauden liburu-dendetako apaletan. ESortu den egoeraz, batez ere, liburuaz mintzatu gara elkarrizketa honetan.\nLehenik eta behin, koronabirusaren krisiaren erdian egin dizugu elkarrizketa hau. Zer moduz zaude?\nOsasunez ondo. Itxialdia bukatzeko gogoz. Faltan gehien botatzen dudana igerilekura joatea eta paseatu ahal izatea da.\nKrisialdi honen aurretik aurkeztuak ziren hainbat liburu, oraindik udaberriko oldea etorri ez zen arren. Zuk urtarrilean aurkeztu zenuen Amua, denbora eman dizu feed back-en bat jasotzeko? Zein izan da liburuak izan duen harrera?\nOrain arte liburuaz hitz egin didatenek hitz onak izan dituzte. Zabalkunde aldetik ere, liburua bere bidea egiten ari dela esango nuke.\nArraro egiten zaizu une honetan liburuaz pentsatzeak? Osasunaz gain, zerk kezkatzen zaitu, epe laburrera, kulturari eta literaturari begira?\nEgun hauek onak izan dira irakurtzeko sortzeko baino gehiago. Era berean, editore ere banaizen aldetik, kezka nagusia hortik datorkit. Baudelaireren Gaitzaren loreak kaleratu dugu, Patxi Apalategiren itzulpenean, eta liburua, gainerako liburuak bezala, izoztuta edo linbo moduko batean geratu da koronabirusaren erruz. Guretzat apustu handia izan da, eta orain ez dakigu zertan geratuko den. Kulturgintzan gabiltzan eragile guztiak egoera berean gaude. Laguntza-neurriak ondo etorriko litzaizkiguke zaparrada isil honi eusteko eta aurrera ateratzeko. Bestalde, aspalditik iruditzen zait gure gizartean benetan dagoen kultur eskariaren edo beharraren oso gainetik produzitzen ari garela.\nEspero dezagun, oraindik ere Amua eskuratu ez dutenek, laster izatea aukera. Beraz, gatozen liburura, ezagutu dezagun apur bat gehiago. “Ohikotasunetik abiatutako sakontasunaren eta arintasunaren arteko oreka bilaketa bat” dagoela dio liburuaren aurkezpenak. Guk, irakurri ostean, zinez hala dela sentitu dugu. Bi mutur egongo balira bezala, bata oso gertukoa eta egunerokoa, bestea oso landua, erreferentziaz betea. Zaila egin zaizu biak uztartzea, edo zurekin datorren zerbait da?\nAzken urteotan egin dudan ahalegin baten fruitua da. Tolstoik zioen artea sentimendu baten transmisioa dela, eta soberan daudela azalpenak. Agian, zorrotzegia da ikuspuntu hori, baina bat nator funtsean. Sormen lan batek geruza bat baino gehiago izan ditzake, eta irakurlea galdu egiten bada oinarrizko geruzan, ez bada hunkitzen, transmisioak kale egin duen seinale. Zentzu horretan, poesia narratibo asko idazten da transmisioa erraztearren, baina poema narratibo horietako asko ipuinak edo bakarrizketak iruditzen zaizkit poemak baino gehiago. Gutxi batzuk apartak dira, txinparta dute, baina ekoizpen industrial kutsua hartzeko arriskua ere hor dago. Nire ustez, poesiak argia behar du izan, baina misterio puntu bat ere gorde behar du. Azalpenak eman ordez iradoki egin behar du. Sakontasunak ez du derrigor trinkoa izan behar. Argia ere izan daiteke. Eta gero, noski, bakoitzak bere poeta kutunak bilatu behar ditu.\nItsasoaren presentzia aipagarria da liburu osoan zehar, modu ezberdinetan: azalean bertan, tituluan topatuko dugu, baina bada kostalde asko zeinetik itsasoari begiratzen zaion, eta baleei, kostalde asko zeinetik denboraren higadura suma daitekeen… berdin hitz egingo da Gipuzkoako kostaldeaz, Mediterraneoaz, edo baleez, aingurez eta amuez, bizitzarako metaforen gisan. Zer da, funtsean, itsasoa liburu honetan?\nAspalditik daude lotuta itsasoa eta gogoeta. Itsasoa aldakorra da, hezigaitza, harrapaezina... Olatua uzten du kostaldean, baina badakigu bere ur sakonetan misterio hondogabeak ezkutatzen direla. Sinbolo aberatsa da, eta kateatu egiten gaitu. Aldi berean, itsasoa neure haurtzaroarekin oso lotuta dago. Gros auzoan jaio nintzen, eta beti jo izan dut itsasora. Itsasoaz ari garela, bi alderdi horiek oso kontutan izan ditut liburuan, sinbolikoa eta afektiboa. Era berean, iparra eta hegoaldea uztartzen saiatu naiz.\nEta zer nolako ahalegina egin duzu itsasoari loturiko irudiak poemotan txertatzen?\nNaturaltasunez atera zaizkit irudiak. Batzuk berez barruan neramatzan, eta beste batzuen kasuan, irakurketetatik jasotakoa suma daiteke.\nLiburu osoko poemek batasun estetiko handia dute… gaiak aldatzen dira, edo mugitzen dira, baina ez poemen estetika. Zer nolako ahalegina egon da maila horretan?\nBeharbada hori da liburutik gehien asetzen nauena. Azken urteotan ahalegin berezia egin dut arlo horretan, sakontasuna eta argitasuna uztartzen. Eta poesia izanik, bertsook berezko musikaltasuna edukitzea nahi nuen. Irakurleak berehala antzemango du hori. Poemak eraman egiten zaitu, irristatu egiten da, baina zerbait uzten du irakurlearen baitan.\n“Haragia ez da inoiz\ngeldi egoten, baditu\nekaitzak bere baitan,\nizerdiaren sintaxi isila.\nDena da aldatzen, etengabe,\nbaina ez dugu ulertzen\nGaldera egin baino lehen\nbadakigu zein den\nEsango nuke liburu honetan badela geldotasuna eta mugimenduaren arteko tentsio bat. Mugimendua bizitza da, baina itsaso egunerokoaren moduko mugimendua da, higatzailea, sarkorra, erritmikoa. Denboraren modukoa. Heriotzaz ere mintzo zara liburuaren amaieran. Mugimendua, funtsean, bizitza da, eta geldotasuna, edo estatismo zurruna, heriotza?\nHasieran “Mudantzaren hizkera” izenburua pentsatu nuen bildumarako. Beti izan naiz oso Heraklito zalea. Gauzak aldatu egiten dira, etengabeko tentsioan bizi dira... Batzuentzat, harrizkoa eta aldaezina izan daiteke bizitza. Niretzat justu kontrakoa da. Aurreko poema-liburuetan ere jolastu izan dut irudi horrekin, eta haria, zaldia, eta harria aurkajarri ditut. Zuk esan bezala, bizitza mugimendua da funtsean. Ikasiz goaz, ez gara jada lehengo berak... Bilakaeraz bilakaera goaz tximistak jotzen gaituen arte. Hil arte hilezkorrak garela pentsatzea gustatzen zait.\n“Historiak lezio bat eman dizu,\nzu hari lezioak ematen”.\nBada, halaber, poesia sozialerako halako joera bat batzuetan, baina esango nuke gatazka baten -edo batzuen- erditik baino, gatazka baten ertzetik edo ondotik hitz egiten dela, behatzaile. Hala da?\nOrain gutxi, polemika deigarri bat egon da AEBetan. Jeanine Cummins idazleak American Dirt eleberria kaleratu du, eta narko batzuengandik ihesi doazen ama-seme mexikar batzuen larruan sartu da. Batzuek nobela goraipatu dute, eta beste batzuek, berriz, kritika latzak egin dizkiote migrazioaren drama lehen eskutik ezagutzen ez duelako, horrelako zerbait idaztera ausartu delako. Niri axola zaidana da nobela hori sinesgarria ote den, ondo idatzia dagoen, hunkigarria den... Literatura bestearen larruan jartzea da, hura ulertzen eta berreraikitzen saiatzea. Enpatiatik abiatuta, egiantzekotasuna bilatzen du idazleak, eskuetan duen materiala idazketaren ehotarritik pasatu eta gero. Zalantzarik gabe, hurbiletik duzun esperientzia beti izango da lagungarria, baina idazteko (eta irakurtzeko) distantzia hartzea komeni da, suhartasuna eta mitin kutsua saihesteko.\nAmaitzeko, geldotasunaz eta mugimenduaz jardun galerarik, oraingoz egun hauetako geldotasuna, mugitua izan da? Lagungarri edo zama izan zaizu?\nBietatik pixka bat. Esan bezala, denbora gehiago izan dut irakurtzeko. Baina, bestalde, mugitu samarra ere banaiz, eta kaiola baten barruan bezala sentitu naiz.\nNire ustez, poesiak argia behar du izan, baina misterio puntu bat ere gorde behar du. Azalpenak eman ordez iradoki egin behar du. Sakontasunak ez du derrigor trinkoa izan behar.\nLiteratura bestearen larruan jartzea da, hura ulertzen eta berreraikitzen saiatzea. Enpatiatik abiatuta, egiantzekotasuna bilatzen du idazleak


Haritzaren gorostia –\nJon Martinek eman omen dit lekukoa. Bere Haritzaren memoria eskertuz, haritzaren gorostiarekin hasiko dut nire blog honetako ibilbidea.\nArg: Namiac (wikimedia)\nAritxulegitik ez urruti, Lesakako eskola mendi inguruan bada bertze harizti bat, eta hango haritz baten enborrean sortutako gorosti eder bat. Nik, nire kabuz ez nukeen ikusi ere egingo, baina beti dago norbait bidea aurkitzeko lorratzak emango dizkizuna eta hemendik aipamena nire aitzindariei, naturaren mirari horren kontzientzia emateagatik.\nBadira bertso gorostiak modu naturalean birsortzen diren lurrak, baita Nafarroan ere, gutti batzuk. Baina gero eta beharrezkoagoa dute elikatuko dituen haritz baten laguntza, izan Bertsozale Elkartea, bertso eskola, bertsozale taldearena, norbanakoena edo aitzineko denena.\nZergatik ematen du haur batek izena bertso eskolan, Barañainen adibidez… Nolatan, zer motibaziokin… Hainbertze kirol eta kultur aktibitateen eskaintza izanik, bertso eskolarako tarte bat hartzen duen hori altxor gisara ikusi behar genuke. Play Station, Xbox, Youtube, Mugikorrak edota Disney chanelak itzali eta gugana hurbiltzen den gazte hori mimoz zaindu behar genuke bertso eskoletako irakasleok.\nNere asmoa ez da lezioak ematea ez eta mirariak egitea ere. 20 urtetik goiti daramatzat bertso eskolak ematen. Zerbaiti buruz aritu behar badut, eta ez hilero zeri buruz aritu bilatzen erotu, hauxe da eginen dudana: bertsoaren ikas prozesuaz, bertso eskolak emateko moduaz, arrakasta izaten duten ariketen inguruan… aritu nahiko nuke blog honetan. Horien inguruko hausnarketa pantailaratzean neronek ere zerbait ikasiko dudala ziur bainago.\nHilabetean behin, niri eman zizkidaten bezala, nik ere norbaiti bidea aurkitzeko lorratzak emateko saiakera bat baino ez dut egin nahi.\nTags: arozena esti arozena estitxu arozena Haritzaren gorostia hezkuntza transmisioa


Europako Gatekeeper proiektuaren bigarren osoko biltzarra - Kronikgune\nBiltzarra maiatzaren 26an eta 27an egin da, online, COVID-19aren ondorioz europar herrialdeetan ezarritako desplazamendurako murrizketak direla eta.\nGatekeeper-ek plataforma irekia sortu nahi du, estandarretan oinarrituta, elkarrekiko eragingarria eta segurua irtenbide berritzaileak eta osasun digitaleko zerbitzu anitz eskaintzeko, gaixotasunen identifikazio goiztiarra identifikatu eta gaixotasunak hobeto tratatzeko. Helburua adin nagusikoei bizitza independentea eta osasuntsuagoa ziurtatzea da. Teknologia berriek, are zehatzago, Gauzen Internetak (”Intenet of Things – IoT“ ingelesez), Adimen Artifizialak eta Big Datak, eskaintzen dituzten ahalmenei onura ateraz, gaixotasunak eta ezintasunak detektatu nahi dira, sintomak hobeto ulertzeaz, diagnosi goiztiarra egiteaz eta jarraipen jarraitua eta pertsonalizatua egiteaz gain.\nBigarren biltzarrak Gatekeeper-en partzuergoa osatzen duten 13 Estatu Kideetako bazkideak bildu ditu. Plataformaren garapenean egindako aurrerapenak aurkezteaz gain, egindako atazak eta lortutako mugarriak berrikusi dira eta komunean jarri dira pilotuen esku-hartzeen diseinuaren bilakaerak.\nProiektuak iraun dituen lehenengo bederatzi hilabeteetan zehar egin diren jardueren artean Gatekeeper plataformaren garapenerako beharrezkoak diren arkitekturaren, osagaien eta zerbitzuen definizioa dago. Plataforma garatzeaz arduratu den taldeak bere arkitektura aurkeztu du “Gauzen Webean” (“Web of Things“- W3C) oinarritua, IoT teknologiek Web aplikazioetan barneratzearen eta orkestratzeko erronkei erantzuna emateko xedearekin. Aztertzen ari den gai bat pilotuen datuak plataforman nola gorde eta harekin nola trukatu da. Egun, pilotuek haien esku-hartzeak garatzeko jarraituko dituzten teknologien eta irtenbideen katalogoa definitzen ari dira, zeinak plataforman eskuragarri egongo diren osasun profesionalentzat, erabiltzaileentzat eta osasun hornitzaileentzat.\nPilotuek erabilera kasuen diseinuan egindako aurrerapenak, espero zituzten emaitzak, erabiliko diren teknologien identifikazioa, erabiltzaileak barneratzeko prozesua edo tokiko etika batzordeen onarpena lortzeko prozesua azaldu dituzte. Euskadi, Kronikgune, Osakidetza eta Biocruces Bizkaia ordezkariekin, da eskualde pilotuetako bat, eta bost erabilera-kasu landuko ditu. Kronikgune, Osakidetzarekin batera, da erabilera kasuetako biren arduraduna: lehena, pertsona adindunen bizimodu osasuntsuan eta deskonpentsazioen detekzio goiztiarrean oinarritua eta, bigarrena, gaitz anitzeko gaixo polimedikatuen kasuak lantzeari zuzendua, haiek tratamendua jarrai dezaten eta sendagaien ondoriozko efektu kaltegarriak saihesteari zuzendua. Erabilera bi kasu horiek “Adin Nagusikoen Arreta Planean” (PAM gaztelaniaz) delakoan, Osakidetzaren korporazio programa, alegia. Programaren helburu nagusia 70 urtetik gorako pertsonen osasun beharrak identifikatzea da, bai maila funtzionalaren identifikazioan, bai mota desberdinen kategorizazioan eta baita haien dimentsio anitzen balorazioan ere oinarritutako ikuspegi integralaren bitartez. Horri esker, helburu terapeutikoak eta arreta planak banaka zehaztu ahal izango dira.\nIrtenbide teknologiko desberdinetan oinarritutako erabilera kasuen inpaktu sozioekonomikoaren analisia egiteko MAFEIP tresna erabiliko da, Open Evidence garatzailearena, zeina proiektuaren bazkideetako bat den.\nBukatzeko, “Open calls” deialdi irekietarako prozedura aurkeztu da zeinak martxan jarriko duen proiektua, batetik Gatekeeper katalogoa osatuko duten soluzioak, teknologiak eta zerbitzuak barneratzeko eta, bestetik, eskualde pilotu berriak barneratzeko. Deialdi horiei zuzendutako aurrekontu osoa 1.500.000 eurokoa izango da, eta lehenengo deialdia 2020ko irailaren aurretik irekitzea dago aurreikusita.\nProiektuari buruz gehiago eta nola doan jakin nahi izanez gero, sar zaitez bere web orri ofizialean: https://www.gatekeeper-project.eu/


Itsaspeko zinema zikloa hasi da - Lasarte-oria - Txintxarri.eus\nItsaspeko zinema zikloa hasi da\nTxintxarri Aldizkaria 2016-02-08 21:17\nSei lan ikusi dituzte Manuel Lekuona kultur etxera gerturatu diren herritarrak. David Sanchez Carretero lasarteoriatarren 'Motivos para bucear en el Cantábrico'\nDonostiako Itsaspeko Nazioarteko Zikloaren barnean, zenbait film eta film labur proiektatuko dituzte Lasarte-Orian. Danok Kide guraso elkarteak antolatuta, hamargarrenez ekarri dute jaialdia herrira.\nAurkezpenean David Sanchez Carretero herritarrak hitz egin du. Azpimarratu du errekurtso gutxirekin ere lan politak egin daitezkela. 'Motivos para bucear en el Cantábrico' film laburra grabatzeko erabili zuen bideokamera erakutsi zien bertaratutakoei. Bere ustez, gakoa "gogoak eta pasioa izatea" da. Kantauri itsasoan aurki daitezkeen parajeak eta fauna jaso ditu Sanchez Carreterok bere lanean.\nBeste bost lan ikusi dituzte. UNICEF-en 'Creemos en cero' film laburra, Dany Aldayaren 'Carmen', Pepe Esteban-en 'El Arrecife de coral', 'Edless' musika lana eta Jorge Candanen 'El legado de las rías gallegas' film luzea. Aipatzekoa bigarrenaren istorioa. Carmen ia 80 urte dituen emakume granadarra da. Urpekaritza 70 urte baino gehiagorekin ezagutu bazuen ere, ia egunero joaten da uretara. Bere pasio bihurtu da, eta zahartzaroan ere zaletasun berriak aurki daitezkeela erakusten du. Lau urtetan 460 alditan baino gehiagotan murgildu da uretan, eta bere lagunek azaldu dutenez, "urduri jartzen da astebetean ez badu urpekaritzarik egiten".\nBi sesio gehiago\nDatorren bi astelehenetan ere Itsaspeko Zinemaren Zikloarekin gozatzeko aukera izango dute lasarteoriatarrek. 15ean, besteak beste, euskarazko 'Ruta Molucas' proiektatuko dute. Indonesiako Molucas irletako uharrio tropikalen inguruko lana da. 22an, aldiz, 'Uharrioak, bizitza-oasia' film luzea ikusi ahal izango da.


Iñigo Altuna: "Lehen gauza eta garrantzitsuena txirrindulariak formatzea da" - Lasarte-oria - Txintxarri.eus\nIñigo Altuna: "Lehen gauza eta garrantzitsuena txirrindulariak formatzea da"\nNerea Eizagirre 2021-04-30 12:00\nIñigo Altuna (eskuinean) iazko Zamorako itzulian taldeko txirrindulari batekin hizketan. Arg.: Vuelta a Zamora\nIñigo Altunak (Lasarte-Oria, 1998) txirrindularitzan profesional izan nahi zuen, hori zen bere ametsa. 2019an, ordea, txirringatik jaistea erabaki zuen: "Ni baino jende hobeagoa zegoela ikusi nuen". Caja Rural Seguros RGA taldeko kide zen eta taldea berak aukera eman zion talde teknikoan lan egiteko. Errepidean txirringarekin istripua izan ostean, aurten "urtea zuri" pasako du, baina etxetik bada ere Caja Rural taldearen nondik norakoak jarraitzen ditu. Altunarekin solastu gara taldearen eta bere lanaren nondik norakoak ezagutzeko.\nTalde afizionatuan materialaren arduraduna naiz, nik eramaten dut taldeko pabilioia eta mekanikari bezala ere joaten naiz. Batzuetan zuzendari lanak ere egin ditut, bi lasterketa egun berean badaude.\nProfesional taldearekin ere mekaniko modura joaten naiz.\nMekaniko lanetan izango duzu lan gehien, ezta?\nBai, lan gehiena ematen duena da. Batez ere erorikoak badaude. Urduritasun handiko momentuak dira. Materiala oso hauskorra da; oso erraz puskatzen diren bizikletak dira eta lana ematen du.\nBaina talde batean denek egiten dugu denetik. Zuzendariak laguntzen dizu denean, mekanikoak zuzendaria laguntzen dio eta denen artean denetik egiten dugu. Ez dago rol finko bat.\nBaina erorikoetan ez ezik, egunerokoan eta lasterketeran ere mekanikoen lana garrantzitsua da.\nElkarlan bat da. Ezin da pasa lasterketa bat galtzea mekaniko baten erruarengatik. Gerta liteke ere lasterketa irabaztea mekanikoak bere lana ongi egin duelako eta momentu zehatz batean asmatu duelako zer egin eta txirrindulariek asko baloratzen duen gauza bat da. Eta normalean gustatzen zaie dena egotea ondo. Azkenean bizikleta perfektu egon behar du beti.\nAfizionatu mailan, txirrindularien lana da bizikleta zaintzea eta dena perfektu edukitzea.\nProfesionaletan ez. Bakoitzak du etxean bizikleta bat, gero lasterketatarako beste bat, ordezko bat … baina afizionatu mailan, bakarra du. Orduan, beraiek ongi zaindu behar dute txirringa eta guk azken ukituak ematen ditugu lasterketarako prest egoteko. Afizionatuetan lan gehiago dute txirrindulariek.\nIñigo Altuna herritarra Caja Rural RGA Seguros taldeko filialeko talde teknikoan ari da lanean.\nZuzendari lanak egiten dituzula ere aipatu duzu. Zein da bere lana?\nAstean zehar, psikologo lana egitea da. Txirrindulari bakoitza bere etxean dago eta bere buruhausteak ditu, bere kezkak, bere gauzak … eta agian ez daki zein motatako lasterketari egin behar dion aurre eta nolakoa den. Orduan, lehen gauza haiekin hitz egin eta lasaitzea da. Zerotik hasi behar da. Lasterketa azaldu teknikoki nolakoa den ibilbidea, haizea, eguraldi txarra egiten badu … dena.\nEta gero parte hartuko duten beste taldeak ikusita estrategia bat egin. Itzulia, klasikoa edo etapa bat den ikusi eta horren arabera ezberdina izango da. Eta lasterketan denen artean helburua betetzea. Entzungailuekin errazago egiten da. Baina zaila izaten da guztia perfektu ateratzea.\nGuztia uztartzea zaila izango da.\nBai, egia esan. Egun bat libre baduzu batean, zerbait egitera bidaltzen dizute. Txirrindularitza horrela da. Egun asko dira etxetik kanpoa, egun asko dira lanean. Eta gustuko baduzu gustura egiten duzun zerbait da.\nKonfinamendua amaitzerakoan, esate baterako, hiru hilabete igaro nituen etxetik pasa gabe. Geratu gabe, leku batetik bestera ibili nintzen. Azkenean gustuko duguna da eta gustura egiten dugu.\nZuk gehien bat Caja Rural taldeko filialean egiten duzu lan, zer nolako lana egiten duzue?\nLehen gauza eta garrantzitsuena da txirrindulariak formatzea. Gutxi batzuk lortuko dute profesionalak izatea. Eta bestela, nire kasuan bezala, ez dena txirrindulari profesionala ez dena, beste formakuntza bat ematea bizitzan. Eta badirudi ongi egiten dugula, kritika ugari jaso ditugu talde handia izateagatik, baina nire ustez lan egiteko modua ona dela eta horrela jarraituko dugu.\nHorretarako, jarraipen handia egiten da txirrindulari guztiekin. Pertsona bat dago euren errendimenduaz arduratzen dena eta profesional taldean ere badaude beste arduradun batzuk horretan zentratzen direnak. Entrenamenduak, lasterketak … ikustera etortzen dira. Gainean daude, gure bileretara etortzen dira eta guri ere aholkuak ematen dizkigute.\nEuren filiala gara, filosofia bera izan behar dugu, pauso berak jarraitu behar ditugu. Guztiok batera egin behar dugu lan. Beraz, txirrindulariengan jartzen dute arreta. Entrenamenduak egiten dira bi taldeekin. Itzuliko etapak ikustera joaten dira afizionatuak. Bi taldeekin egiten da lan.\nZergatik kritika horiek?\nAfizionatu mailan lau filial gaude eta profesionaletara txirrindulari gehien igotzen ditugun taldea gara.\nAdibidez aurreko urtean zazpi txirrindulari igo genituen eta denboraldia hasi baino lehen kritikatzen den talde ahulagoa genuela. Baina azkenean zazpi txirrindulari onenak kentzen badituzu, normala da taldea ahultzea eta hori seinale ona da. Eta hori da gure lana.\nTalde batzuk agian txirrindulari bat pasatzen dute eta talde oso ona uzten dugu afizionatu mailan hurrengo urterako, baina guk nahiago dugu ahalik eta txirrindulari gehienak pasatzea prest daudela ikusten dugunean eta filialean zerotik hasi.\nDenboraldia ongi hasi du Caja Rural taldeko filialak...\nBai. Denboraldia hasi dugu eta errepidean, zein mendi bizikletan garaipenak lortu ditugu. Bi hilabete daramatzagu eta ongi hasi dugu urtea. Eta uste dut urte polita izango dugula aurretik.\nMarc Brustenga ari da nabarmentzen guztien artean.\nBai, afizionatu mailan, nik uste aurten erreferentzietako bat izango dela.\nHiru urte egin ditu Frantzian, lehen urtea du taldean, baina lehenagotik egon gara bere atzetik. Jende asko datorkigu esanez formatuta hartu duzue , baina bere ibilbidea jarraitu dugu duela urte batzuetatik. Eta nire ustez hurrengo profesionala bera izango da.\n23 urte azpiko Italiako Giroko gonbidapena jaso du berriro taldeak. Iaz lehenengoz izan zineten bertan. Nolako esperientzia izan zen?\nEsperientzia oso polita da. Iaz berria izan zen denentzat. Bai talde teknikoa, baita txirrindulariak ere joaten ginen lehen aldia zen. Eta hasiberri bezala harrapatu zigun.\nHorrelako lasterketetan ikusten duzu benetako maila zein den.\nHorretaz gain, Bulgariako itzulian ere izan ginen. Nahiz eta filiala izan, han profesionalekin lehiatu ginen.\nEta aurtengo Girora begira, nola ikusten duzu taldea?\nAurten ez dugu talde eskalatzailea. Italiako giroa baino beste motatako lasterketak ongi datorkigu.\nHala ere, nire ustez hobeto prestatuak joango gara, bai baliabide aldetik, baita prestaketa aldetik ere.\nIñigo Altuna (eskuinean) Caja Rural taldeko kideekin 'In the footsteps of the romans' lasterketan. Arg.: Caja Rural/Iñigo Altuna\nGiroaz aparte zeintzuk dira aurtengo hitzordu garrantzitsuak?\nAosta bailarako itzulira, Ronde de L’Isard eta Belgikako Ardenetako klasikora ere gonbidatu gaituzte. Hirurak lasterketa garrantzitsuak dira. Nahiz eta emaitzak ez diren onak izango, zeren maila handia baitago, txirrindularien formakuntzan garrantzitsuak izango dira.\nHemen Espainiako Kopa da gure helburuetako bat eta Espainiako txapelketa.\nEgutegi konpletoa dugula uste dut. Lana pilatzen ari zaigu.\nHala ere, helburua hemen gauzak ongi egin eta hemendik kanpo ikastea da.\nProfesional taldeak ere Espainiako Itzulirako gonbidapena jaso du.\nBai. Euskal Herriko itzulian egon gara eta Espainiako itzulirako gonbidapena jaso du. Helburua bietan gauzak ongi egin eta hurrengo urterako gonbidapena lortzea da.\nZail da horrelako lasterketetan parte hartzea?\nEspainia mailan talde gehiago ari dira ateratzen eta gonbidapenak garesti daude.\nWorld Tourrean 18 talde bakarrik daude eta beste taldeak gonbidapen bitartez sartu behar dira lasterketetara. Beraz, errepidean gauzak ongi egin. zeren gai garen erakutsi eta gonbidapenen zain egotea besterik ez da geratzen.\n2020 urtea ongi amaitu zenuten, nahiz eta urte arraroa izan.\nBai, urtea zaila izan zen. Hilabete bat egin genuen lehiatzen eta guztia bertan behera geratu zen.\nHor hasi genuen oraindik martxan dagoen formula bat erabiltzen, asteko Zoom bilerak talde osoarekin. Eta egia esan oso ongi ari da funtzionatzen. Nahiz eta batera ezin egon taldea egin eta batzeko balio digu.\nAstero egiten hasi ginen, orduan, gehien bat dudak argitzeko egiten genuen. Guztiak urduri zeuden. Ez zegoen berririk eta zeuden berriak oso txarrak ziren.\nEta horrela, gaizki ez banago, ekainaren amaieran Zamoran izan genuen lehen lasterketa. Itzuli bat zen eta irabazi genuen. Beraz, itzulera ongi hasi genuen.\nBeraz, itxialdiak ez zuen ondoriorik izan taldean.\nEz dakit ongi edo gaizki. Baina guri konfinamenduak mesede egin zigula esan daiteke. Ongi etorri zaigu behintzat talde bezala gauzei buelta bat emateko.\nHala ere, COVID-aren aurkako neurriek eragina izango dute, ezta?\nBai. Lasterketa asko ari dira bertan behera geratzen, zeren eta antolakuntzako boluntarioak adineko jendea baitira eta beldurra dute. Eta pena bat da.\nTaldeari dagokionez, aurten ezin izan dugu ohikoa den kontzentrazioa egin. Neguro bi asteko kontzentrazioa egiten dugu aurten izan da lehen urtea ezin izan duguna egin. Beraz, asteroko Zoom bilera horiek kontzentrazioa izan direla esan daiteke.\nHorrez gain, afizionatu mailan, tenperatura kontrolak egiten dira lasterketetan eta guk taldean antigeno testak egiten ditugu astero. Kontrola izan eta zerbait gertatzen bada, lehenbailehen mozteko.\nProfesional mailan, lasterketa bat baino lehenago bi PCR egin behar ditugu. Bat aste bat lehenago eta bestea hiru egun lehenago.\nTaldeko medikua gure gainean dago eta korrikalariek edozein sintoma dela ere, debekatua dute lasterketara joatea.\nEurek dira lehiaketetan parte hartu nahi dutenak eta zentzuz jokatzen dutela esan daiteke. Denek nahi dute lehiatu eta ez dute iazkoa berriro gertatzea.\nZorrotz daramatzazue neurriak, orduan?\nGaur egun, garrantzitsuena osasuna da.\nSaiatzen gara dena ahal den hoberen egiten, baina azkenean gertuko kontaktuak kontrolatze zail da.\nGero gainera, 200 pertsonako pelotoi batera zoaz eta zure taldeko kideak nola dauden badakizu, baina gainerakoak ez. Orduan, hor bakoitzaren ardura dago jokoan.\nEgoera normalizatu dela dirudi, hala ere, neurri guztiak gutxi dira gertatzen ari dena kontrolatzeko.


Curel (Proventza Garaiko Alpeak) - Wikipedia, entziklopedia askea.\nCurel (Proventza Garaiko Alpeak)\n(«Curel (Alpes-de-Haute-Provence)» orritik birbideratua)\nCanton of Noyers-sur-Jabron (en)\n44° 10′ 37″ N, 5° 39′ 42″ E / 44.1769°N,5.6617°E / 44.1769; 5.6617Koordenatuak: 44° 10′ 37″ N, 5° 39′ 42″ E / 44.1769°N,5.6617°E / 44.1769; 5.6617\nChâteauneuf-Miravail, Saint-Vincent-sur-Jabron, Éourres, Lachau eta Montfroc\nCurel (frantsesez eta ofizialki: Curel) Okzitaniako udalerri bat da. Administratiboki Frantziako Alpes-de-Haute-Provence departamenduan dagoena, Provence-Alpes-Côte d'Azur eskualdean. 2013an 59 biztanle zituen.\n2007an Curel udalerrian erroldatutako biztanleak 52 ziren. Familiak 24 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.\n2007an 37 etxebizitza zeuden, 24 familiaren etxebizitza nagusia ziren, 7 bigarren erresidentzia ziren eta 6 hutsik zeuden. 36 etxeak ziren eta 1apartamentu bat zen. 24 etxebizitza nagusietatik 18 bere jabearen bizilekua ziren eta 6 alokairuan okupaturik zeuden; 1ek bi gela zituen, 3 etxek hiru zituzten, 9 etxek lau zituzten eta 11 etxek bost zituzten. 14 etxek euren parking plaza propioa zuten azpian. 12 etxetan ibilgailu bat zegoen eta 11 etxetan bat baino gehiago zituzten.\nCurel udalerriko biztanleria-piramidea 2009an .\n2007an lan egiteko adina zuten pertsonak 37 ziren, horien artean 25 aktiboak ziren eta 12 inaktiboak ziren. 25 pertsona aktiboetatik 22 lanean zeuden (8 gizon eta 14 emakume) eta 3 langabezian zeuden (1 gizon eta 2 emakume). 12 pertsona inaktiboetatik 3 erretiraturik zeuden, 4 ikasten zeuden eta 5 "bestelako inaktibo" gisa sailkaturik zeuden.\n2000. urtean Curel udalerrian 9 nekazaritza-ustiategi zeuden, 1.032 hektarea erabiltzen.\nMontfroc (1,9 km)\nLes Omergues (4,2 km)\nChâteauneuf-Miravail (4,8 km)\nÉourres (4,9 km)\nSaint-Vincent-sur-Jabron (6,5 km)\nMultimedia: Curel (Alpes-de-Haute-Provence)\nOrriaren azken aldaketa: 1 abendua 2020, 20:26.


Milimetroko bola erraldoia\nBic Cristal bolaluma 1950ean merkaturatu zuten eta duela bost urte 100.000 milioi aleko salmenta kopurua gainditu zuen. Gaur egun, munduan hamabost milioi Bic saltzen dira egunero.\nClichy (Frantzia), 1945. Bigarren Mundu Gerra amaitu zenean, Marcel Bich-ek eta Edouard Bu-ffard-ek Société PPA izeneko idazteko tresnen enpresa sortu zuten. Gerra garaian Bichek muturrean bola zuen luma ikusi zuen Argentinan, Lászlo Bíró-k egina. Enpresa sortu eta gero, Suitzatik metala milimetro ehunenetan ebakitzeko eta lantzeko ahalmena zuen teknologia ekarri zuen. Hala, altzairu herdoilezinezko milimetro bateko esfera ekoiztea lortu zuen, tintaren jario egokia ahalbidetuko zuena. Hainbat saiakera eta gero, loditasun egokia zuen tinta ere lortu zuen. Eta, horrenbestez, Bíróren asmakizunaren lizentzia lortu eta gero, Bic Cristal bolaluma merkaturatu zuen.


Eskualdeen Lehen Txapelketa. - Federación Guipuzcoana de Baloncesto\nIgande arratsaldean, Urretxun, eskualdeen lehen txapelketa egin genuen. Ekimen berri honen helburua jokaleku berriak sortzea da; gure jokalariek, trebetasunak garatuz eta lehiatuz, gure kirola egiten jarrai dezaten.\n96 haurrek hartu zuten parte eta harmailetako giroa handia izan zen, 170 bat lagunek gozatu zuten partida bakoitzaz. Topaketek 8 minutuko lau laurdenetara jokatuko ziren, denbora gelditu gabe azken minutuan izan ezik. Partida bakoitzean bi minutuko atsedenaldia izan zuten laurden artean eta bi hutsarte egon ziren.\nFinal Four formatuaren bidez (finalerdiak eta finala), lau eskualdeek (Debagaraia, Donostialdea Bidasoa, Goierri eta Urola) elkarren aurka jokatu zuten bai emakumezkoen zein gizonezkoen txapelketan. Eta, bietan, potentzial handia erakutsiz, Urola eskualdeak irabazi zuen.\nEkainaren 5ean, eskualdeko txapelketaren beste edizio bat egingo da.


DENBORA HANDIA eta PERPAUSAK ALEMANEZ, lineako alemana ikasgaia\nGerman Broad Time (Prasens) Gaia Narrazioa\nAlemaniako hitzaldi zabala, alemana zabaleko hitzaldia, alemana zabaleko hitzaldia, alemana zabaleko ariketak, 9. mailako alemana zabaleko hitzaldia.\nALEMANIA ANITZEKO TIME\nAlemana esparru zabaleko adierazpen, adibide eta ariketak.\nIkasgai honetan, orainaldia alemanez aztertuko dugu. Orainaldiaren erabilera alemanez orainaldian bezala erabiltzen da. Beste modu batera esanda, orainaldian ezarritako esaldiek orainaldia ere esan dezakete.\nPertsonei gehitutako eranskinak, aditz komunztadurak, etab. Orain bezalakoa da eta hemen ez dugu errepikatuko.\nHorrek esan nahi du une berean ikastea denbora asko ikasi duela.\nOrainaldia, oro har, une oro, maiz edo aldi jakin batzuetan etengabe errepikatzen diren zereginak eta mugimenduak deskribatzeko erabiltzen da.\nOraingo ordua: zinemara joango naiz\nDenboraldi zabala: zinemara joaten naiz\nOraingo ordua: Alemana ikasten dut\ndenbora zabala: alemana ikastea\nAurrekoak aditz-esaldiak dira.\nHurrengoa derste noun klausulara joango gara.\nEtiketler: 10. klase alemana espresioaren adierazpena, 9. Alemaniako klaseko denbora zabala, 9. klase alemana espresioaren adierazpena, Alemaniako ariketa anitzak, Alemana denbora zabala hitzaldiak, Alemana denbora zabala ikastaroa, Alemana denbora zabaleko gaiaren adierazpena


Perla bila | Kultura | Berria\nCostello, duela bi egun, Zaragozako (Espainia) kontzertuan. JAVIER CEBOLLADA / EFE\nIbon Rodriguez -\nLekua: Donostiako Kursaalean. Eguna: Ekainak 6.\nErraza da pentsatzea perlez betetako errepertorio batek kontzertu garaiezina bermatzen duela. Baina ez du zertan. Galde diezaiotela, adibidez, egunotan Brian Wilson Pet Sounds jotzen ikusi dutenei. «Beti kantuaren alde», diote beste batzuek, baina kantuak behar du zeri eutsi oskoletik ateratzen denean, urteak pasatu ahala behinolako grabaketa hark bizi berria har dezan, joaldi bakoitzean ñabardura berriak beregana ditzan.\nAstelehenean Elvis Costellok bakarka eman behar zuen emanaldiari duela 40 urteko diskoei oraindik darien energiarekin eta intentsitatearekin ekin zion, distortsio, loop eta oihartzunez betetzeko aretoa Hurry Down Doomsday-ren bidez. Eta I Want You narrasak azken arnasa eman arte, energia, sakontasun eta determinazio berberarekin eutsi zion show osoari. Show itxura hartu baitzuen denak argiak itzali zirenetik. Costello taularatu aurretik, Monkey to Man festazalea eman zuen agertokiaren atzealdea betetzen zuen zahar itxurako telebistatzarrak, halako late show baten atarian bageunde bezala. Eta sentsazio horrek hartu ninduen kantuen arteko bakarrizketa luzeegietan, emanaldiaren erlojua ia hirugarren ordura eraman arte.\nBaina sentsazio hori ezerezean geratzen zen kantuan hasten zen aldiro. Aukeratutako perlak sasoi betean eman zituen, ahotsa 2013ko Zurriolako kontzertuko urradurarik eta nekerik gabe; aratz, indartsu une gorenetan, eta samur eta hauskor biluzienetan.\nBiluzi egin zituen kantuak, berri eta zahar, eta horrela azalarazi zituen kanta bakoitzaren ezaugarririk sakonenak. Kantuoi bandak eman ohi dien blues, jazz, reggae, new wave, folk, pop mozorroa erantzi, eta, hain justu, ezaugarri horiek indartu ziren biluztean. Gitarrarekin zein pianoarekin. Bi tresnekin fin, dotore eta sotil, Costelloren konposizioek uztartu ohi dituzten akorde bihurriak korapilatzen. Gitarraz I Can't Turn it Off —erpuruaz jotzeko duen manera berezi horretan—, Accidents Will Happen, Ascension Day —Allen Toussainten omenez—, Church Underground, Watching the Detectives —banda oso batekin baino oldartsuagoa—, Almost Blue, Alison —jende artean, entxuferik gabe—, Nat King Colen Walking my Baby Back Home. Pianoaz, Face in the Crowd, American Mirror, Side by Side.\nEta halako batean, kontzertua amaituta zegoelakoan, publikoan ostenduta egon zen Steve Nieve (The Atractions, Madness) pianista trebeari deitu zion Shot with his Own Gun eta Talking in the Dark jotzeko, Costello crooner rolean patioko butakan jarrita.\nKontzertuaren erdian, Shipbuilding jo zuen pianoaz. Munduko kanturik onena iruditzen zait Robert Wyatten ahotsean entzun nuenetik, eta aukera dudanean saiatzen naiz esaten —ikus dezakezunez—. Kantuak amaieran dio uretan murgiltzen garela bizirik irauteko, nahiz eta perlak aurkitzeko murgildu beharko genukeen. Segi dezala bere itsasoko perlak harrapatzen eta zaintzen.


Joxepo Teres (Aranzadi): “Perretxiko txarrak puskatzeko ohitura baztertu behar da” - etakitto.eus\nJoxepo Teres (Aranzadi): “Perretxiko txarrak puskatzeko ohitura baztertu behar da”\n“Urola Kosta Bailarako Perretxikoak” hitzaldia eskaini zuten ostiralean Unai Fernandez eta Joxepo Teres Aranzadi Zientzia Elkarteko kideek Eibarko Klub Deportiboaren lokaletan, Jardunaldi Mikologikoen egitarauaren barruan. Ondoren “txanpi pintxo-pote berezia” egon zen. Eta domekan, berriz, eskoletako haurrek eta gurasoek hartu eta, Aranzadikoen laguntzarekin, sailkatutako perretxikoak erakutsi zituzten Untzagan (ARGAZKIAK IKUSTEKO SAKATU HEMEN).\n– Zein perretxiko bildu daitezke Urola Kosta bailaran? Lur emankorra da?\nHabitaten aniztasuna handia da eta, ondorioz, baita onddoena ere. Kostaldetik hasita, hareatza eta dunak ditugu Zarautz eta Zumaian, belardi, larreak eta baso mota desberdinak. Autoktonoen artean artadiak, artelatzez osatutakoak (Euskal Herrian bakarrak Zarautz eta Getaria artean), haltzadiak eta baso mistoak (lizarra, zumarra…), hariztiak, urkidiak eta pagadiak. Aloktonoen artean, haritz amerikarrez osaturiko basoak, pinudiak, izeidiak, Lawsonianez osaturikoak… Egin ditugun ikerketetan 1.200 espezie baino gehiago inbentariatu ditugu.\n– Zelako berezitasunak ditu bailara horrek perretxikoen arloan?\nDunak eta hareatzak garrantzi handiko habitatak dira, eta herrialde gehienetan legearen babesean daude. Hor garatzen den bizidunen komunitatea bertako bizi baldintza gogorretara moldatua dago etabizileku horietan bakarrik azaltzen dira. Beraz, sistema horietan bizi diren onddoak oso urriak dira, Euskal Herrian horrelako ekosistemak kasu gehienetan desagertu direlako. Dunetan azaltzen diren espezie batzuk (Agaricus devoniensis eta Hygrocybe conicoides) EAEko behin behineko zerrenda gorrian azaltzen dira, eta beste hainbat espeziek Zarautz eta Zumaiako duna eta hareatzetan bilatzen dute euren azken bizilekua. Bestela, bailaran dagoen espezie kopurua onddoen aniztasunaren adierazle da. Bada espezieren bat edo beste Euskal Herrian bailara horretan bakarrik azaldu dena, eta badugu espezieren bat mundu osoan orain arte Pagoeta Parke Naturalean bakarrik aurkitu dena.\n– Perretxikoak bildu ondoren, zelan kontserbatu daitezke hobeto? Izoztea komeni da?\nPerretxikoak erabilpen zientifikorako, hasieran, lehortu egiten ditugu (lehorgailu berezi baten bidez). Lehortu ondoren, izoztu egin behar dira organismo desberdinak hiltzeko (normalean -20º C-tan astebete inguru). Gero poltsetan sartzen ditugu euren fitxa zientifikoarekin (izena, habitata, lekua, nork bildu duen) eta herbarioan gorde. Aranzadin 34.000 bilketa baino gehiago ditugu.\nKontsumitzeko gorde nahi badira teknika desberdinak erabiltzen dira. Espezie batzuk lehortu egiten dituzte (zizahoria…), beste batzuk olioetan gordetzen dituzte (onddo zuriak, esaterako), beste zenbaitek olio gutxirekin zartaginean buelta batzuk ematen dizkiete eta ezer bota gabe izozten dituzte, ondoren eta beharraren arabera behar bezala egiteko… Baina Aranzadin saileko mikologo gehienek perretxikoak ez dituzte jasotzen kontsumitzeko. Hori bai, diotenez, perretxikoak ez dira freskoak edo gordinik izoztu behar, gero sukaldatzeko oso egoera kaskarrean geratzen direlako.\n– Zein hankasartze dira ohikoenak perretxikoak biltzean? Zelan konpondu daitezke?\nArriskutsuena, dudarik gabe, perretxiko hiltzaile bat jangarria delakoan jasotzea da. Gure bailaran hiltzaile berdeak eman ditu arazo gehienak: jendeak gibelurdin berde kolorekoekin nahasi ohi ditu, eta txapelak bakarrik jasotzeko ohitura txarraren ondorioz ezbeharra gertatu da. Horregatik da hain garrantzizkoa perretxikoa azpitik eta laban baten laguntzaz osorik ateratzea. Horrela txapela berdea duen perretxikoekin, bolbarik edota eraztuna duen ala ez konturatu eta nahasketa arriskutsuak saihestu daitezke.\nBestela, perretxiko batekin zalantzak daudenean, mikologo edo horretaz dakienarekin kontsultatu behar da. Eta, jakina, perretxikoa ez kontsumitu. Aranzadin astelehen arratsaldetan ateak irekitzen ditugu kontsultak egin eta bildutako materiala kontrastatzeko. Espezieak ezagutzeak garrantzi handia du eta horretarako balio dute elkarte mikologikoen erakusketek. Nire ustez, perretxiko asko erakutsi baino alderdi didaktikoari eman beharko genioke indar gehien: onddoen egoera eta arriskuak, onddoen garrantzia ekosistemetan, perretxiko jangarri eta pozoitsuak ez nahasteko prozedurak…\nBiltzaile batzuen artean badago benetan lotsagarria iruditzen zaidan ohitura, euren ustez perretxiko txarrak direnak puskatzekoa. Askok uste dute txarrak direnak puskatuz jateko onak bakarrik aterako direla toki berean; eta ez da horrela, perretxiko horiek mizelio desberdinetatik ateratzen direlako. Naturarekiko errespetu eza adierazten du horrek, ez besterik. Kontuan izan behar da onddo eta zuhaitz artean dagoen sinbiosia oso garrantzitsua dela basoak ondo garatzeko eta onddoen aniztasunerako.\nEta, jakina, plastikozko poltsa erabili beharrean saskiak erabili. Perretxikoak gordinik edota oso gutxi eginda ez dira jan behar, kopuru handietan ez jatea aholkatzen da, eta jaso ere neurrian egitea.Joxe\n« Mikel Martinez, aktorea: “Euskerak militantzia eta amodioa eskatzen du” Arraten amaituko da 2020ko Vueltako laugarren etapa »


VINNINGE Pila-kargagailua - IKEA\nHasiera\tProduktuak\tEtxerako teknologia eta elektronika\tKableak, kargagailuak eta pilak\tVINNINGE\nBateria-kargagailu txikia, edonora eraman ahal izateko. Ikusi produktuari buruzko informazio gehiago\nBateria-kargagailu txikia, edonora eraman ahal izateko.\nAutomatikoki itzaltzen da pilak guztiz kargatzen direnean, hondatuta daudenean edo beroegi daudenean.\nBanako bi karga-kanalei esker, bat eta bi pila bitartean karga daitezke aldi berean eta AA eta AAA pilak nahasi.\nKargagailu honek USB-kablea dauka.\nVINNINGE pila-kargagailua\t(PDF)\nBerriz kargatzeko pila


Kontsulta eta hauteskundeak — Eibar.ORG | Eibarko peoria\nHemen zaude: Hasiera / Blogak / Markos Zapiain / Kontsulta eta hauteskundeak\nKontsulta eta hauteskundeak\nMarkos Zapiain 2008/05/29 22:21\nIbarretxek De Gaulleren antzera ikusten du lehendakariaren harremana herriarekin: hitzarmen batek lotzen ditu, alderdien eta hedabideen gainetik. Ibarretxek Euskal Erdiari kontsulta agindu zion eta hitza betetzen ari da, konstituzionalisten presioa gorabehera, batik bat dependentista jeltzaleena. Eta hiritarrok Ibarretxek proposaturikoa arbuiatuko bagenu, etxera joango litzateke, De Gaulle bezalaxe.\nKonstituzioa muga gisa ezartzea ez da batere demokratikoa. Espainiako Konstituzioa aski ona da, baina ez da demokratikoa, ez sorkuraz ez menturaz. Aitzitik, Ibarretxerena ez da ekimen oroz lehen abertzalea (Ezker Batua ez da abertzalea), baizik demokrata, lurralde jakin batean demokraziaren kalitatea apur bat (ez gehiegi) hobetzeko ahalegina.\nPatxi Lopezi hauteskunde autonomikoak irabazteko aukerak murrizteko tresna ere bada kontsulta. Azken hauteskundeetako emaitzek jeltzaleak beldurtu zituzten; hurrengo autonomikoek, ezker abertzale nagusia eskubide politikorik gabe dagoela, eta PP galbidean, Ibarretxeren eta Lopezen arteko lehia polarizatua ekarriko dute. Dena den, Lopezen proiektu politikoa Ibarretxerena baino zentzuzkoagoa eta erakargarriagoa balitz ere, ez luke irabaziko, Lopezen beraren egitura psikofisikoa dela eta. Espainian apika bai, EAEn ez. Erkorekari ere ezingo lioke irabazi. Jose Luis Bilbaori ordea bai, Lopezek irabaz liezaioke.\nSozialisten artean, Ibarretxeri irabazteko gai, euskaraz ondo ikasiko balu eta lehendakari izateko lezio egoki batzuk jaso ondoren, Santano ageri da, Irungo alkatea. Edonola ere, Ibarretxeren ekimenak Lopezi txikitu egin dio irabazteko aukera.\nHerriari galdera, beste ikuspuntu honetatik ere autonomikoetan nagusitzeko bitarteko eta iskilu: Auzitegi Konstituzionalak kontsulta inpugnatzea bera ere Ibarretxerentzat garaipen goxoa litzateke. Ezker abertzalearen ordezkari politiko asko espetxean edo espetxerako dago (berehala dugu ANVren eta EHAKren aurkako epaiketa), eta kontsultaren saltsaren bidez Ibarretxek aiseago erakarriko ditu 2001ean jaso zituen bozen tankerakoak.\nKontsulta hau ondo irtengo balitz erraztu egingo litzateke, beharbada, herriari Tren Lasterrarena bezalako hainbat egitasmori buruzko iritzia eskatzeko ohitura demokratikoaren zabaltzea. Kontsultak eta erreferendumak patxadaz eta sarritan egin beharko genituzke, Ibarretxerenari ematen ari zaizkion kutsu dramatikoa epeldu eta desegin. Hobeki profitatu beharko genituzke Interneten baliakizunak.\nmarkos zapiain dio:\naukera eman zenidan, patxi lurra, bigarren txapa txertatzeko, aitzakia egokia\nTira, egitura psikofisikorik onena dauanak irabazi beharko balu, andrazko lelengo lehendakaria edukiko genduan datorren urtean: Aintzane Ezenarrok alegia; ez EAJk ez PSEk be, Aralarrek baizik.\nEz dut ondo azaldu, kontua ez da egitura psikofisikorik ederrena izatea, baizik EAEko biztanle gehienen buruzagi-arketipoarekin bat etortzea.\nEAE ez da Espainia, besteak beste hemen ezin pentsatuzkoa delako buruzagi gisa jendeak Aznar modu librean hautatzea. Hemen, Aznarren itxura, irria, ingelesezko azentua duena buruzagi lanetarako baino egokiago ikusten dugu antzarak ferratzeko.\nBaten batek esan lezake zentzu horretan zuzenagoa dela Espainia EAE baino. Tamalez, Espainian ere ezaugarri fisikoak eta hizkerari dagozkionak oso kontuan hartzen dituzte buruzagiak aukeratzeko orduan. Esaterako, ezinezkoa da katalan azentudun bat Espainiako presidente izatea; hain gutxi, mairu, beltz edo txinatarren bat (hemen errazago).\nMigrazio mugimenduek oraingo egoera aldatu egingo dute beharbada; eta lehenago EAEn Espainian baino. Lehenago izan dezakegu Aznarren eiteko bat lehendakari, katalan azentudun bat Espainiako presidente baino.\nOro har, oso eskasa eta itsusia da hori guztia, lehendakarigaiaren egitura psikofisikoa baino garrantzitsuagotzat jo beharko genuke bere proiektua, gizarte arazoei konponbideak bilatzeko balia ditzakeen arrazoi eta ekinbideak, eta hori guztia.\nHala ere, zoritxarrez, oraingoz horrela dabiltza hauteskundeak. Horregatik, PPren baitako gatazkan COPEk eta El Mundok dute arrazoi, baina garbi aipatzen ez duten kontu batengatik: ez Raxoi zentristegia delako, baizik Zapaterorekiko hauteskunde-eztabaidetan, telebistan, esaldi bakoitzaren amaieran mihia ahoko izkina batetik ateratzen zaiolako (ez naiz oroitzen zehazki ezker ala eskuin), arnasa hartzeaz batera gerlia biltzeko soinua egiten duelako eta begiek noranahi ihes egiten diotelako. Zapateroren arrano- begirada tinko eta jarrera segurolaren aldean Raxoik ez du zereginik. COPEk eta El Mundok larregi maite ez duten Gallardonek ordea bai, Raxoik baino hobeki saltzeaz gain Zapatero baino askoz ere biziagoa eta argiagoa da.\nTxantxetan nenbilan, lelengoan ulertzen zan, neure ustez.\n1963an jaio nintzen. Markos Zapiain naiz ia beti. Baina ez zidaten soldaduzka egiten utzi, nortasun bikoitza dela eta. Batzutan Pelipe pizten da ene baitan. Pozik ibiltzen da oro har Pelipe. Baina haserretzen denean, kontuz.\nbobdylan.com-eko set lista txarto dago: Cry A ... Markos Zapiain, 2019/04/27 00:20\nBarakaldon ezusteko handia: hainbat hilabetez ... Markos Zapiain, 2019/04/26 23:58\nEz zait iruditzen Hezkuntza Laikoa elkarteko ... Markos Zapiain, 2019/01/31 13:17\nLaikotasunak berdin gaitzetsiko luke masonismoa, ... Markos Zapiain, 2019/01/31 12:44\nHitz politak maila bajuko masoiak. Maila altuko ... Amaia, 2019/01/31 12:18\nJakina da freemasoitzaren izaera ... Amaia, 2019/01/31 09:12\nBa, masoien aurka nagoelako. Eta idatzi duzunari ... Amaia, 2019/01/31 09:07\nOraindik ez erabat. Zer ba? Kutsu masonikoa ... Markos Zapiain, 2019/01/31 08:15\nGalderatxo bat egin al diezazuket? Masoia al ... Amaia, 2019/01/30 23:40\nEskerrik asko aholkuagatik, Gari, hasi eta buka ... Markos Zapiain, 2019/01/21 23:40


Karmelo Etxenagusiaren materialen dohaintza | Labayru Fundazioa\nKarmelo Labayruren sorreran zutabe handia izan zan, Derioko Udako Ikastaroaren arimetako bat, irakasle paregabea, literaturzalea, hainbat materialen egilea… Gotzain laguntzaile izan eta gero, hainbat gauza egiteko gogoa eukan, baina ezertarako asti barik joan jakun. Lanen bat hasita itxi eban, beste material asko batuta baina ordenau barik, asmoak.\nHaren hiru lobek banatu ebezan osabearen ondasunak. Karmelek orain Labayrura ekarri ditu gure arloagaz zerikusia euki leikien materialak. Hainbat karpeta eta kutxa dira. Danak astiro-astiro begiratu beharko dira, katalogau eta ondo gorde, bihar-etzian konsultetako moduan egon daitezan.


Langile publikoak grebara deitu dituzte biharko - Urola Kostako Hitza : Urola Kostako Hitza\nLangile publikoen kontratazioan behin-behinekotasuna gehiegikeriaz erabiltzen dela iritzita, horren aurka egiteko grebara deitu dituzte Araba, Bizkai eta Gipuzkoako langile publikoak. ELA, LAB, CCOO, SATSE, STEILAS eta ESK sindikatuek egin dute deialdia, eta grebaren bidez negoziazio kolektiboa indartu dadila nahi dute, “Jaurlaritzatik hasi eta herri txikieneko udaleraino”.\nSindikatuek, besteak beste, salatu dute grebaren deialdia argitaratu zenetik instituzioek ez dutela “negoziaziorako borondaterik erakutsi”, eta euskal sektore publikoko behin-behinekotasun maila “guztiz onartezina” dela iritzi diote. “Estatu osoko eta Europako behin-behinekotasun tasarik altuena daukagu eta guztiz orokortuta dago esparru guztietan”, adierazi dute. Gaineratu dute horren atzean instituzioen “zerbitzu pubikoak pribatizatzeko eta horiekin negozioa egiteko” asmoa dagoela.\nZestoako Udalak gaur jakinarazi du hango udal langileek bat egin dutela biharko greba deialdiarekin eta, ondorioz, bihar udal zerbitzuak itxita egongo dira Zestoan.\nEskualdeko zenbait ikastetxetan ere egingo dute greba. Zestoako Herri Ikastetxean, langileen %97k bat egingo dute deialdiarekin, eta beraz, gutxieneko zerbitzuak eskainiko dituzte zentroan. Aizarnazabalgo Basakaitz ikastetxean, irakasleen %56k egingo du lanuztea, eta, ondorioz, ikasleak ezingo dira bihar eskolara joan. Errezilgo San Martin Herri Eskolan, berriz, ez dute grebarik egingo.


octubre 10, 2018 Erredakzioa EnPrensa 2\nUrriaren 19tik 21era ospatuko dituzte jardunaldi feministak Errekaleorren. Eztabaidak ez dira auzora mugatuko, izan ere, antolatzaileen ustez, «gurean gertatzen dena Euskal Herriko zenbait leku eta egoeren isla ere badela uste dugu; horregatik, jardunaldiak ere kanpora begira antolatu ditugu».\n«Feminismoa eta honek jorratzen dituen eremuak ulertzeko era desberdinak daudenez, auzotik feminismoaren inguruko eztabaida teoriko baten beharra ikusi genuen», azaldu diote antolatzaileek Hala Bediri. Izan ere, gogoan izan dutenez, auzoak berak eta proiektuak feminismoa bere ardatz politikotzat dute.\nHala ere, jardunaldiak ez dira soilik auzora mugatuko: «Gurean gertatzen dena Euskal Herriko zenbait leku eta egoeren isla ere badela uste dugu; horregatik, jardunaldiak ere kanpora begira antolatu ditugu».\nEgun hauen beste helburuetako bat perspektiba, ikuspegi eta korronte desberdinetatik ideiak elkarbanatzea izango da, «gure burua ere modu politiko eta teoriko batean formatzeko».\nHoretaz gain, haurrentzako zaintza leku bat egokituko dute, «zaintzak kolektibizatu eta guztion parte hartzea bermatze aldera». Gaubelek, aldiz, «espazio informalago» bat sortzea izango dute helburu.\n2 comentarios sobre “Errekaleorreko jardunaldi feministak, ikuspegi eta korronte ezberdinak elkarbanatzeko plaza”\n19 de octubre de 2018 en 10:35 10Fri, 19 Oct 2018 10:35:38 +000038. Editar\nVicente Velasco Garrán, la víctima olvidada de los «incontrolados» →


IRINMODO (1307-2018): marzo 2013\nAMERISUARRI ESKEA (Aste Santuko Pazko zapatua)\n`AMERISUARRI´ ESKEA ANTZUOLAN\nAste Santuko Pazko zapatua da, eta garai batean, ez aspaldi (30 bat urte-edo desagertu zela eske mota hau), hainbat herriko ume irteten zen sua eta ur bedeinkatua eskaintzera etxez-etxe, baserriz-baserri.\nPROTAGONISTAK eta JATORRIA\nHemen bi elementu dira protagonistak: mutilek zeramaten “yesca” edo urdaia, edota “ardeixa”, Baztarriñan esaten zioten bezala, eta neskek zeramaten ura.\n“Ardeixa” edo ardagaia zuhaitzetan hazten den onddo parasito bat da, ongi lehortuz gero sua luzaroan mantentzen duena eta usai gozoz gainera.\nZuhaitzeko enborrean hazten da `ardeixa´. Berau `Urkillu´n dago.\nEz da batere erraza asmatzea nondik nora datorren “amerisuarri” izenaren jatorria.\nHorietako batek zera dio: baserrietara adibidez, ataurrean “Aimeria!”, Ave Maria esan nahian, deitzen zela etxekoek jakin zezaten norbait etorri zela.\n“-Su” ere uler daiteke, sua baita eske honen protagonista, baina pistak galtzen dira “–arri” hitzarekin. Jakin dakigunean gainera, harria ez baizik eta ura dela bigarren eskaera honen protagonista.\nMari Jose Iparagirre, Jaime Larrea (ezkerrean) eta Jose Ramon Jauregi (eskuman), eskean auzoko baserriz-baserri.\nSua eta urak berezko sinbologia dute Euskal Herriko ohitura zaharretan. Etxeko beheko suak, edo ekonomikak ondoren, familia bateko ongizatea edo bizitza neurtu izan du. Suak berotasuna ematen digu, janariak prestatzeko ere baliagarria da, izurrite edo gaixotasunen ondorioak erretzeko ere ezaguna da (garai batean gaixo egondakoaren “lastarrixa” erretzen zen).\nHala ere, gauza txarrak ere egin lezake, besteak beste etxea, baserria edo basoa erre lezakeelako. Beraz, zaindu beharra dago bere indarra.\nUrarekin ere beste hainbeste: bedeinkatutako ura babesteko ona bada, beste askotan oso arriskutsua bihurtzen da.\nEskean irteteko, mutilek burruntzian sartzen zuten “ardeixa”; neskek, berriz, ura pitxertxo batean.\nJakin beharra dago ere, sua batetik bestera eramateko garai hartako elementurik egokiena “ardeixa” zela, dakigun bezala ongi lehortuta baldin badago sua itzaltzeke denbora luzez mantentzeko gai delako. Hori bai, bera hartzeko garai onena udazkena izaten zen, eta pago zaharrenetan aurkitzen ziren onenak.\nHilberrian ez zen komeni izaten hartzerik, hala eginez gero pipiak jotzen zuelako; beraz, beste edozein ilargi alditan hartzea hobe zen.\nEGUNA eta SU eta URAREN ON EGIN IZATEAK\n-“AMERIASUARRI!” ohitura hau Aste Santuko Pazkoa zapatuan ospatzen zen, nahiz eta azken urtetan igandean egin. Zapatuan, goizeko bederatzietan, Kristoren piztuera ospatu nahian “Aleluiak” kantatzen ziren, eta bide batez brasero batean zegoen sua eta ur ontzian zegoen ura bedeinkatzen ziren. Orduan, mutilak burruntzian zeramaten “ardeixari” sua ematen zioten eta neskek pitxartxoa urez betetzen zuten.\nElizkizunaren ondoren, etxez-etxe ate joka ibiltzen ziren “AMERIASUARRI!” esanez.\nErretako `ardeixa´etxeetan banatzeko prest.\nEtxeko andreak atea zabaltzen zuenean, mutikoak poltsikotik ateratzen zuen “ardeixa” puzketa bat, burruntzian zeramanarekin pizten zuen eta etxeko andreari ematen zion honek sutara botatzeko. Horrela etxeko sua bedeinkatua izaten zen. Gainera, zapatuan ere baserrietan aste osorako egiten zenez ogia, ogi laberako ere puzketa bat botatzen zen; beraz, urte guztirako ogi ona aseguratuta.\nUr bedeinkatua eramateko pitzarra\nHonen ordez mutilek diruz saritxo bat jasotzen zuten.\nNeskak ere, bakarka, taldeka edo mutilekin, etxez-etxe, ate joka ibiltzen ziren “UR BEDEINKATUA!” esanez, eta pitxarrean zeramaten ura eskaintzen. Honen ordainez neskek ere saritxo bat jasotzen zuten.\nBedeinkatutako ur hau hurrengo urte arte gordetzen zen. Ur horrekin ere, Erramu zapatuko arratsaldean zelai, soro eta abereak bedeinkatzen ziren. Norbait hiltzen zenean ere, ur bedeinkatu hau baso edo ontzi baten jartzen zen erramu puzketa batekin, doluminak ematera zentoztenek erramua urarekin nahastuz hildakoari bota ahal ziezaioten.\nAbere bat saltzen zenean ere, gurutze bat “son gurutza”n (lepo eta bizkar inguruko gorputz atalari esaten zaio) egiten zitzaion, eta ur bedeinkatua ere erabiltzen zen horretarako.\nEkaitz handiren bat zetorrenean ere, ur bedeinkatua hartu eta etxe inguruan botatzen zen. Ondoren, otoitz bat egiten zen.\nERRREMU EGUNETIK `AMERIASUARRI´ ESKERAINO\nIgeribar-Azparrundi baserria. Sabaira doan atean gurutzeak\nErramu domeka oso egun ospetsua izaten zen, orduan Aste Santuari hasiera ematen zitzaiolako. Garizuma ere bukatzeko zegoen eta jatordu eta jaiak lasaiago egiteko garaia zetorren.\nGarai bateko ohiturak baina, aldatu zaizkigu orain, eta arbasoen sinesmenak hilzorian dauzkagu, nahiz eta erramu-sorta egitearen kontu hau oraindik-orain iraun hainbat tokitan. Ea jarraipena duen!\nGarai batean horrela ospatsen zen erramu domeka:\n"Aurreko domekan moztutako sahatsak, erramu domekako bezperan (zapatuan) lotzen ziren erramu sortarekin, gero elizan bedeinkatzeko. Elizatik etxean bueltan, erabilitako sahats egurrarekin gurutzeak egiten ziren, eta gurutzeetan erramu hosto batzuk jartzen ziren. Gero, ate aurrean eta soroetan jartzen ziren. Soroetan makila luze batekin jartzen zen gurutzea. Horrela dena bedeinkatua egoten zen.\nGurutze-bidea egiteko eguna ere izaten zen. Oso jendetsua izaten zen elizkizuna. Baina aurretik, goizetik, erramuak bedeinkatzen ziren eta prozesioan ekartzen zen Antiguatik Jesus Nazarenoa (Antiguako baselizan aldarearen ezker aldean dagoena). Eta arratsaldean parrokiatik Kalbarioen elizkizuna hasten zen, arratsaldeko 3ak inguruan. Prozesio honetan, Ama Doloretakoak (aurretik Antiguatik parrokiara ekarrita Nobenariorako) eta Jesus Nazarenoak parte hartzen zuten. Horrela hasten zen gurutze-bidea parrokiatik Antiguako baselizara. Eta Kalegoitik Antiguara oraindik ikusten diren gurutzeetan geldituz, abestu eta otoitz aldia egiten zen. Gurutzeak ez zeuden tokietan, galdu zirelako-edo, egurrezko gurutzeak jartzen zituzten. Antiguan elizkizuna bukatu eta gero, santuak parrokiara ekartzen ziren".\nErramu-sorta prest elizara eramateko eta bedeinkatzeko\nBedeinkatu ondoren, gurutzea egin eta soroan jartzen ziren uzta emankorragoa izan zedin. Bizkalatza baserria.\nSoroak nola bedeinkatzen ziren: Ahotsak.con\nDakidanez Antzuolan hagin ale bakarrak Arrandari inguruko sailetan, Korosora garai batean joaten zen bide inguruan aurkitzen dira. Inguru horretan pasatzen den errekak ere `agiñerreka´ bezala ezagutzen da.\nDena dela ez gaude zuzen ibiliko ez badugu esaten artifizialki beste toki batzuetan ere ikusten direla ale batzuk. Ezagunetako bat Sagasti auzoko atze aldean dagoen zelaian birlandatutakoa, garai batean Ugartetorre baserrian egon zena.\nEz du garai handia, 20 metroraino iritsi daiteke. Neguaren bukaeran edo udaberriaren hasieran loratzen da et fruituak urte bereko udaren azken aldera edo udazkenean heltzen dira.\nOso zabalduta dago Europa osoan, eta gurean sakabanatuta azaltzen dira. Bere egurra oso gogorra da eta arotzek asko estimatzen dute. Euskal Herriko mitologiarekin lotuta dagoen zuhaitza da. Toxikoa da bere parte guztietan, salbu hazia inguratzen duen arilo gorria; moldaera honi esker gertatzen da posible hura hegaztiek sakabanatzea.\nAldi berean oso estimatua da medikuntzan, batik bat minbizirako, bertatik ateratzen baitituzte medikamentuak egiteko osagarriak.\nUrte asko hartzen duen zuhaitza da.\nHagin ale ederrenetako izan daiteke argazkian ikusten duguna. Inguruan aurkitzen direnak ez dira hain piramidalak, baizik eta forma anarkikoak dituztenak dira.\nArgazki honetan ikus daitezke `aginerreka´ inguruko beste hagin ale batzuk\nGipuzkoako armarrian haginak ikus daitezke. Antzuolakoan, berriz, ez dakigu ze motatakoak izan daitezkeen armarrikoak. Baina jatorriz Gipuzkoakoarenak imitatuz, izan daitezke haginak ere.\nANTZUOLAKO ZUHAITZ BEREZIAK (III): MONTERREY-KO NEKOSTA\n`Ogeiturri´ ko iturri parean daude zuhaitza mota honen ale bakan batzuk. Izenak (Monterrey) dioskun bezala bere jatorrizko banaketa-eremua Kaliforniako Badian da, han ere oso eremu txikian. Asko izan da hedatua artifizialki gure inguruetan, eta bere egurra kalitate onekoa da, nahiz eta asko ez erabili.\nGaraieraz 25 metrorainoko zuhaitza da. Enborra lodia, konikoa, oinean zabalduta. Neguaren bukaera aldera loratzen da eta hurrengo udaberrian heltzen dira pinaburuak.\nLur eremu honetan aurkitzen diren zuhaitz aleak nahiko handiak dira. Zabalenak, 3 metroko perimetroa du. Badago beste bat 2,70 metro dituena.\nEsan beharra dago ere, zuhaitz hau gure lurraldean haize babes-hesiak egiteko landatu dela, batez ere.\n`Ogeiturri´ ko txabola parean daude\n25 bat metroraino iritsi daiteke zuhaitzaren garaiera. Enbor azala, berriz, lodia da, konikoa, oinean zabalduta; azala arre gorri erakoa, iluna gaztetan, adinarekin loditu eta zartatu egiten da, eta ale zaharrenetan kolore zuri erakoa hartzen du.\n`Ogeiturri´ inguru honetan ale zaharrak eta ale hauen kimuetatik ateratako zuhaixkak ikus daitezke\nAizpuru, Iñaki (1996). Euskal Herriko zuhaitz eta zuhaisken gidaliburua. Aranzadi Zientzia Elkartea. Eusko Jaurlaritza\nANTZUOLAKO INDEPENDENTZIA 351.563 euro truke\nBADAKIZU ANTZUOLAK IDENPENDENTZIA LORTZEARREN GAURKO 351.563 EURO ORDAINDU BEHAR IZAN ZIZKIOLA ESPAINIAKO MONARKIARI?\n1629ko abenduaren 12a da herriko data berezia, orduan hartu zuelako, Bergara alde batera lagata Antzuolak, independentzia. Ez zitzaion dohainik atera, izan ere zilarrezko 5.000 dukat ordaindu behar izan zizkion garaiko erregea zen Felipe IV.ari.\nHala ere, ez zen berehalako independentzia izan, aspalditik zetorrelako egitasmo hau. Izan ere, hasteko, alardea Bergaran ez, baizik eta Antzuolan egiteko nahia ere 1536an adierazi zuten herritarrek. Honen kontra Bergara azaldu bazen ere, Valladolideko Epaitegi Nagusiak baimena eman zion Antzuolari herrian egiteko alardeak, 1597ko Errege Zedula baten bidez.\nGalartzako auzoa, baina, Bergaratik alde egiteko kontra azaldu zen, horretarako erregeari 500 euroko dohaintza bat ere eskainiz.\nDena dela, hasieran esandakoa, Madrilen egindako Errege Zedula baten bitartez eman zitzaion independentzia Antzuolari 1629ko abenduaren 12an.\nHorrela lortu zuen San Migel egunean (irailak 29) alkatea, tenientea, sindikoa, bi erregidore eta epailea aukeratzeko gaitasuna. Horrela "que el alcalde fuese un año de los vecinos del cuerpo de la villa y el teniente de una de las casería, y el otro año al revés; que los regidores fuesen de ambas poblaciones, y que la elección del síndico procurador alternase en ellas".\nBergararekin izandako beste iskanbila bat udalerriaren mugarriak jartzeko izan zen. Horretan Atanasio Jimenez epailea izan zen arduraduna, baita bide batez antzuolarren lehendabiziko udal errolda egiten ere. Honetaz gain, zergak ordaintzeko ere akordio batera iritsi ziren Bergara eta Antzuola.\nBaina sakondu dezagun nola izan zen independentzia lortzeko garai historiko hura.\nEsan bezala, independentzia lortzeko garaia XVII. mendean iritsi zitzaion Antzuolari. Eta horren “errudunetako” bat garai hartako Felipe IV (1605-1665) izeneko erregea izan zen. Zergatik? Espainiak eta bere monarkiak une hartan bizi zuen gainbeheraren lekukoa izan zen erregetza hau, eta bere erregetzaren hasiera hasieratik Indiatik (Ameriketatik) zetozen metal preziatuen jaitsiera nabarmena jasan behar izan zuen. Honi gehituz, han eta hemen zeuden gerrak ugariak zirela, egoera horrek ekarri zuen hain ezaguna dugun XVII. mendeko krisialdia Espainiara. Ez da, dena den, Espainian bakarrik igarriko den krisialdia, Europa osoan eragile ezberdinengatik beherakada ere nabaritu izan zelako.\nFelipe IV.ena, Velazquez-en margotua.\nBaina ez zen Felipe IV.aren politika izango krisialdi honen erredun bakarra; izan ere bere aurretik egondako erregeek izandako politikaren ondorioa besterik ez zelako. Itzelezkoa izan zen bai Felipe II.ak eta baita Felipe III.ak jasandako presio fiskala. Baina ezin dena ukatu da Felipe IV.ak aurretik jasandakoak gainditu zituela, eta egoera ekonomikoa benetan katastrofikoa bihurtu zuen. Egoera honi aurre egiteko, hartutako neurriak ugariak izan baziren ere, hartutakoetatik bat zera izan zen:\n“No sólo se vendían cargos; se vendían mercedes y gracias de toda suerte; se vendían permisos para que las aldeas se emanciparan de sus villas, y con frecuencia se entablaron pujas desesperadas, en las que se transparentan los rencores locales, y los lugares se endeudaban por años y siglos, unos para escapar a la opresión de la cabeza del término, otros para conservar el dominio sobre los que consideraban sus vasallos”.\nBeraz, Espainiako monarkia kanpaina inperialistetan buru-belarri sartua zelarik XVI. mendetik, horrek hurrengo urte eta mendeetan itzelezko diru zorrak sortaraziko zizkion Espainiako Inperioari, hauek gainditzeko makina bat bide, neurri eta trikimailu hartu beharko zituztelarik erregeek zor horiek ordaintzen joateko. Besteak beste independentzia lortu nahi zuten auzoei herri izateko eskubideak salduz diru kopuru baten truke. Eta, halaxe, 1614ean kortetik bidalitako eskutitz batean, erregeak agindu zion korregidoreari azter dezala ze eratako kalteak ekarriko ote zituen herriak zatitzea, horren truke erregeari laguntza bat eskainiz. Gai hau nahiko konplexua izanik, 1615ean Bidanian elkartutako Gipuzkoako batzarrak ere erabaki zuen neutrala mantentzea arazo honen inguruan, eta erabaki hau jakin orduko adibidez, Tolosa, Segura eta Ordiziako herrien etena eta herri berrien sorrera eman ziren, ondoren beste toki batzuetara zabalduz fenomeno hau. Esate baterako, Legazpik 1614ean lortu zuen Segurarengandik independentzia. Beasainek, berriz, 1615. urtean Ordiziarengandik. Urte berean, Ordiziarengandik ere, baita Ataunek ere…\nGIPUZKOAKO HAINBAT HERRIREN SORRERA XVII. MENDEAN ZEHAR\n1614 eta 1615. urteen artean lortu zuten herri izaera: Albatzisketa, Alegia, Altzaga, Amezketa, Andoain, Anoeta, Arama, Ataun, Baliarrain, Beasain, Berastegi, Elduaien, Ikaztegieta, Legorreta, Mutiloa, Orendian, Ormaiztegi, Urnieta, Zaldibia, Zegama, Zerain, Zizurkil…\n1629 eta 1661. urteen artean lortu zuten herri izaera: Aretxabaleta, Eskoriatza, Gabiria, Zumarraga,… Antzuola.\nHorrela ere lortu zuen Antzuolak Bergararengandik independentzia 1629ko abenduaren 12an, aurretik ere erregeari diruz donatibo edota zerbitzu bat eskainiz:\n“Y porque para las ocasiones de guerra que de presente sen os ofreçen en Italia y otras partes haveis ofreçido servirme con veinte y çinco ducados en plata doble por cada vezino de los de la dicha universidad y caserias, y demas de esto con quinientos ducados por una vez pagados a çiertos plaços, havemos tenido por bien por la presente de nuestro propio motu çierta çiençia y poderio rreal absoluto de que en esta parte queremos usar y usamos como rey y señor natural no rreconoçiente superior en lo temporal: sacamos, libramos y exsimimos a vos la dicha universidad de Ançuola de la villa y jurisdiçion de Vergara”.\nDena den, ba omen zeuden beste datu objektiboagoak ere Antzuolak independentzia lortzeko, eta horrelaxe adierazten dira Antzuolako herri eskutitzan:\n“Nos ha sido hecho rrelaçion que la dicha universidad tiene çiento y setenta vezinos (850 bizilagun bat) poco mas o menos y esta distante de la dicha villa (de Vergara) una legua de mal camino por lo qual y por no poder acudir las justiçias con la presteça que rrequieren los casos sean cometido delitos graves y se pueden temer que se cometeran por la seguridad y confiança que se prometeran los delinquentes de escarparse de las manos de la justiçia estando tan lejos… Demas de que los alcaldes ordinarios de la dicha villa (de Vergara) por emulaçiones e intereses particulares hazen biolençias y oprisiones…”\n`Zilarrezko dukat´ izeneko txanpona, antzuolarrak independentzia lortzeko erabilitako bezalakoa.\nBeste arrazoi batzuk, justizia banaketarekin edo funtzio publikoaren erabilera okerrarekin zer ikusi ez dutenak, eta dira Antzuolak komunitate bezala betidanik izan zuen garrantziarengatik:\n“Porque antes que se uniese la dicha universidad a la dicha villa de Vergara, y aun antes que ella tubiese privilegios de villa, teniades anteiglesia y hera comunidad de por si y mayor vezindad que agora con distintos terminos”.\nIzan ere, Esteban de Garibaik arrasatear eta kronista ospetsuak ere, zera esaten omen zuen Antzuolari buruz XVI. mendean: “Anzuola por sus caserias y gente bien podia ser villa”. Beraz, Garibairi ere, normala irudituko zitzaion Antzuola herri izatea.\nGuzti hau aintzat harturik, bada, zera erabaki zuen Felipe IV erregeak:\n“Suplicamos que teniendo consideraçion desto fueremos servidor de exsimir, librar y sacar la dicha universidad de Ançuola con sus caserias de la jurisdiçion de la dicha villa de Vergara haçiendo la dicha universidad villa por si y sobre si o como la nuestra merçed fuese”.\nAntzuolak, dena den, ez zuen herri eskutitza edo erregearen erabaki eskutitza soilik lortu, baizik aldi berean herri guztiei zegokien arma-ziurtagiria ere. Ziurtagiri honen egilea Miguel Salazar –Felipe IV.aren ohorezko kapeilaua- eta Juan Mendoza –erregearen kronista- izan ziren. Aipatu behar da, baita ere, arma-ziurtagiri hori –eta dokumentuan bertan dagoen armarriaren irudia- erabili izan zela, beranduago, 1745ean, gaur egun Antzuolako udaletxearen fatxadan dagoen armarria egiteko.\nEta, zehatzago esanda, berorri, Antzuolak 1629an lortutako independentziaren testuingurupean sortutakoa dela.\nGoian, erregeak sinatutako erabakia. Azpian, independentzia agiria, baina testua euskaratuta, garai hartako hizkuntza errespetatuz.\nAzpian Antzuolako bandera, 1997ko abenduaren 12an onartutakoa\nAntzinako gertaerak jakin nahi izaten ditugunean, aukera desberdinak izaten ditugu, baina guztien artean artxiboetara joatea izaten da ohikoena. Antzuolako historiari buruz zerbait jakin nahi denean ere normalena da udaletxean dagoen artxibo historikora joan eta bertan dagoena kontsultatzea.\nAntzuolako ikastetxeko umeak artxibo historikoa\nHerriko eskolako ume batzuk herriko historiaz aurtengo ikasturtean ikerketa bat egiten ari zirela eta, horixe bera pentsatu zuten, eta jakin nahi izan zuten artxiboan zer dagoen.\nUdal artxibo historikoan aurkitzen ditugun dokumentuak XVI. mendetik hasi eta gaur arte datozen dokumentuak aurkitzeko aukera izango ditugu. Interesgarrienak udal herriko akta eta akordioak izan daitezke, bertan antzematen delako herriko egunerokoa zertan zen. Hauek XVII. mendetik hasi eta gaur arte dauzkagu. Esan beharrik ez dago aurrekoak Bergarako udal artxiboan daudela, jakinda 1629ra arte ez ginela independienteak izan. Hala, esan daiteke, Bergarako artxiboan Antzuolari (Uzarragari) buruz dagoen dokumentu zaharrena 1391ekoa dela.\nBeste dokumentu interesgarri batzuk herriko independentzia eskutitza (1629), herriko armarriaren ziurtagiria (1745), lehendabiziko udal erroldak (1629) ... edo Antzuolan alardea egiteko erabakia ere bai, azken hau 1536-1597 urte tartekoa.\nDokumentuez gain, argazki zaharrak ere egon badaude, eta aldi berean XX. mendeko azken hamarkadetan Jesus Etxeberriak herrian ateratako bideoak ere bai.\nBeste artxibo oso interesgarria jakin ahal izateko antzuolarren bizitzaz, Oñatiko Protokolo Artxibo Historikoa da. Dokumentu hauetan notarioen aurrean egiten ziren hitzarmenak aurki daitezke, eta ugariak dira Antzuolari buruzkoak:\nBaina esandakoak artxibo zibilak dira, artxibo erlijiosoa Donostiako Elizbarrutiko Artxibo Historikoan dagoelako. Bertan, Uzarraga eta Errukizko Amaren parrokiako artxiboak kontsultatu daitezke. Esan beharra dago, Antzuolako parrokiakoak direla partida `sakramental´ zaharrenak Gipuzkoan:\nJaiotzen erreferentzia zaharrena: 1498. urtea\nEzkontzena, berriz: 1501. urtea\nHeriotzena: 1500. urtea\nEsan beharrik ere ez dago partida guzti hauek kontsultatu daitezkeela, eta aldi berean norberaren familiaren jatorria ere ezagutu:(http://mendezmende.org/eu/partidas/).\nAntzuolako udaletxean dagoen artxibo historikoa\nAntzuolari (Uzarragari) buruzko dagoen dokumentu zaharrena, Bergarako artxibo historikoan. 1391 urtekoa, urtarrilaren 20koa\nArtxiboan ere gordetzen da Alarderako erabiltzen zen bandera zaharra (1863. urtekoa) eta mairuak erabiltzen zituen `babutxa´k\nAlardea Antzuolan egiteko erabakia, Valladoliden emanda. 1536-1597 urtea\nHerriko armarriaren ziurtagiria (1745. urtekoa)\nHerriko independentzia agiria, edo herri izaera lortzen agiria (1629. urtea)\nUdaletxea eraikitzeko planoa (1740. hamarkada)\nAntzuolako lehendabiziko udal errolda (1629. urtea)\nANTZUOLAKO ZUHAITZ BEREZIAK (III): MONTERREY-KO NE...\nANTZUOLAKO KANPAIAK ETA ERLOJUAK: UZARRAGA (II)\nAINGERU GUARDAKOA (MARTXOAK 2)


Ademi indartu egin da ekainaren 30eko IMQren batzordeari begira – Ekonomiaren KZ\nDatorren ekainaren 30eko akziodunen batzarrak Igualatorio Médico Quirurgicoren etorkizuna erabakiko du, eta konpainiaren lema eskuratu nahi duten bi korronteetako galdaretan motorrak berotzen ditu. Igualatorioko Ereduaren Defentsarako Elkarteak (Ademi) ostegunean hartu zuen bere gain Medikuen Elkartearen kontrola, hau da, konpainiaren jatorrian dagoen eta bazkideen indarrak neurtzen dituen termometroa den sindikatuaren kontrola.\nElkartearen zuzendaritza kontseiluak 25 botoetatik sei berritu behar zituen aste honetan. IMQko espezialitate mediko bakoitzak aulki bat du organo honetan, konpainia kooperatibismoaren antzeko eredu batekin kontrolatzen zuena, 2003an, kirol-klub gehienekin gertatu zen bezala, merkataritza-sozietate bat martxan jartzera eta egungo enpresa-sarea diseinatzera behartu zuten arte.\nFuntzio exekutiborik gabe, Medikuen Elkarteak de facto markatzen du konpainiaren norabidea. Espezialitate bakoitzak – 25 guztira – Bere ordezkaria izendatzen du diziplina horretan lan egiten duten fakultatiboen boto zuzenaren bidez, kontseiluari planteatzen dizkio bere kezkak, eta logikoena da pentsatzea dinamika gero batzarrera eramango dela. Orain arte, Igualatorioko Akziodunen Plataformak – Partaidetzak liberalizatzea bultzatu zuen bazkide-taldeak – Edo medikuek, beren proiektuarekin bat etorriz, 13 kontseilarirekin kontrolatzen zuten Elkartea, 12 kontseilariren aurrean. Ademiko medikuek edo euren jarreratik gertu daudenek kontrola mantendu nahi dute eta Adeslasek gehiengoa lortzea saihestu nahi dute; ostegunetik 15 boto lortu dituzte eta gainontzekoak 10ekin geratu dira. Posizioak azken urteetako tentsio eta zatiketaren ondoren hurbiltzen dira.\nCaixabankeko aseguru-etxeak eta Madrilgo mutualitateak akzioak erosteko proposamena mahai gainean jarri duten aste berean irauli da ordezkaritza. Planteamendua hotz samar hartu da, zehaztasun faltagatik – Oraindik ez da argitu akziodunen talde txiki bat baino ezagutzen ez duen letra txikia – Eta horrek etorkizunari begira sortzen dituen zalantzengatik.\nAdemik elkartean duen abantaila handitu ere egin daiteke; izan ere, aste honetan bokala berritzen zuten sei espezialitateetatik bik hauteskundeak atzeratu zituzten quorum faltagatik, eta beste bozketa bat deitu dute ekainaren 10erako. Bi kolektibo horietan dinamika mantenduz gero – Anestesia eta neurologia/psikiatria –, iraulketa are sakonagoa izango litzateke.\nMedikuen Elkartea berritzeko bigarren txanda horren zain, mugimendu tektonikoak daude, oso agerikoak ez direnak, eta IMQren joera-aldaketa eta sintonia zabalagoa adierazten dutenak. Horietako bat Juan Goiriaren txanda da, lehen mailako arretako medikuen buru (medikuntza orokorra eta erizaintza). SegurCaixa Adeslasek ez du espezialitate hori kontrolatzen dituen osasun-konpainietan, eta, horregatik, zalantzan dago, baina aseguru-etxeak dio jarduera horri eutsiko diola Medikuen Sozietateko akziodunetan sartzen bada.\nAdemik indarra hartzen du\nGainera, Goiria Igualatorioko kontseiluko kide ere bada, eta azken asteetan Adeslasen salmentaren defendatzaile aktiboa izan da. Baliteke jarrera horrek bere kolektiboko hauteskundeetan eragina izatea, nahiz eta konpainiako figurarik ezagunenetako bat izan, aseguru-etxeak, oro har, bere proposamena iragarri eta gutxira.\nMedikuntza orokorreko buru Jon Letamendik ordezkatuko du, “Adostasuneko pertsona” bat (medikuen kolektiboko iturrien arabera), eta Juan Goiriak lortutako babesa bikoiztu egin du 44 botorekin. Txanda horrek eta Medikuen Elkarteko indar-banaketa berriak balio handia dute partida jokatzen den taulan. Goiriak, Elkarteko presidente gisa, Montepio, Igualatorioko pentsio funtsaren kontrolari eraso egin zion duela aste batzuk, Txema Castaños presidentearen kargu-uztea onartuta.\nErabaki hori Montepioko batzarraren zain geratu zen – Oraindik ez da datarik ezarri –, eta Castañosek bere karguari eutsi dio. Horrela, Adeslas Igualatorioan sartzeari betoa jar diezaiokeen urrezko aukera bere eskuetan izaten jarraitzen du, eta Goiriaren esku-kolpea, kontseiluaren laguntzarekin, anekdota bat baino ez da izan, indarren oreka berriagatik. Medikuen Elkarteak ekainaren 11n aukeratuko du presidente berria, egiteko dauden bi espezialitateen ordezkaritza berritu ostean, eta orduan ikusiko da indar banaketa argiago.\nAgertokia irekita dago, baina batzarraren data hurbil dagoenez – Kontseiluak legeak baimendutako azken egunean, ekainaren 30ean, deitu zuen –, alde guztiak mugitzera behartuko ditu hurrengo asteak.\nAdemik, aurreko batzarrarekin (urrian botoen % 42 bildu zituen) alderatuta, ez du konpainiaren kontrolagatik izandako liskar edo borrokei buruz hitz egin nahi. Medikuen jarrerak kanpoko ateak diruditen baino gertuago daudela dio. Bitartean, badirudi PAIren babesak indarra galtzen duela, eta banaketaz hitz egiten hasi dira hirugarrenei akzioak saltzeari buruzko eztabaida piztu zuen kolektiboan.\n← Susperraldirako funtsak, gero eta gertuago\nPCB, Petronor, Tubacex eta Bilboko Argien manifestazio handia →\nEnergiak % 2,2ra arte bizkortu du inflazioa apirilean


Metalezko pintura Zilarrezko Bilayer 1/4L\nMetalezko pintura zilarrezko bilayer akrilikoa disolbatzaile-oinarritutako. Estaldura handia eta oso erraza da lan. Spray aplikazio pintura. Gorputza ezin hobea: autoa, motozikleta, bizikleta, etab\n19,00 €zerga barne.\nOrdena aurretik 23 ordu eta 9 minutu eta jaso ezazu artean az. 26 eta or. 28 batera DHL / UPS - America\nMetalezko pintura Zilarrezko Bilayer Akrilikoa on base\nPintura akrilikoa, metalezko zilarrezko disolbatzaile-oinarritutako, goi-estaldura eta kontzentrazioa pigmentu, oso lan erraza. Aplikatu ahal izango duzu, horiek bai airbrush gisa spray gun aire.\nKoloreak mat amaitzeko.\nNahasketa: Diluitzeko 2 1 disolbatzaile akrilikoa.\nBabesa: gomendagarria Da barnizarlos\nOHARRA: argazkia erakusten bernizatutako ezik, kamioi bat du satin berniza\nKit 5 Pinturak, Opakua, Racing...\nArgi erretxina Akrilikoa Bilayer 1L\nErretxina AG710 Ohiko Sormen 1L\nMetalezko pintura Zilarrezko...\nPintura Topcoat 2K SATIN - RAL +...


Izena: Valdespina jauregia\nHelbidea: Valdespinako Markesa, 1\nJauregi itxurako eraikina da, orain dela gutxi berritu eta erabilera publikoa eman diotena. Jabetza pribatu izatetik (Valdespinako markesarena zen) Ermuko udaletxe izatera igaro da.\nEraikin bakartua da, kubikoa eta handia. Hormakmanposteriazkoak ditu, eta kareorez estaliak. Alde nagusian, eskantzuetan, baoetan eta inpostetan , berriz, harlandua ageri da. Lau isuriko estalkia du eta, erdi-erdian, dorre handi bat. Alde nagusiaren ezker angeluan armarri ikusgarri bat ageri da.\nHiru solairu ditu, plaka lauekin bereiziak, eta alde nagusian bost bao ardatz ikus daitezke. Gainerako aldeek ere ardatz kopuru bera dute, baina modu irregularragoan jarriak. Atzeko aldea da deigarriena, arkuteria sistema ikusgarriarekin: bi arku ditu beheko solairuan, bost lehenengoan eta beste bost bigarrengoan, eta guztiek galeria eder eta originala osatzen dute.\nAurreko fatxadako baoak dinteldunak dira, eta moldurak dituzte inguruan. Beheko solairuak sarbide bat du erdian eta bi leiho, eta goiko bi solairuetan, berriz, bost baoek balkoietara ematen dute. Bost bao horietako bik (erdikoek) zirkuluerdiko frontoia dute goiko aldean, eta beste hirurek, triangelu formakoa.\nBarruko aldea erdiko patio karratuak antolatzen du, eta goiko aldean linterna kupuladuna du.


Koldo Martinez hautatu du parlamentuak Nafarroako senatari - Nafarroa - euskalerriairratia.eus\nKoldo Martinez hautatu du parlamentuak Nafarroako senatari\nEuskalerria Irratia 2019-09-26 14:25\nEz da sorpresarik izan Nafarroako Parlamentuan. Koldo Martinezek Geroa Bai, PSN eta Ahal Duguren bozkak bildu ditu senatari autonomikoaren postua lortzeko. Izquierda Ezkerrako Iñaki Bernalen hautagaitza erretiratuta, bidea libre zuen Martinezek Madrilen Nafarroaren ordezkari kargua lortzeko.\n22 bozka lortu ditu Koldo Martinez, Geroa Bai, PSN eta Ahal Duguko parlamentariena, 20 bozka izan ditu Arantxa Ariasek, bere alderdia den Navarra Sumako kideena. Euskal Herria Bilduk eta Izquierda Ezkerrak txurian bozkatu dute.\nNere eskerrik sakonenak @PSNPSOE @geroabai eta @Podemosnavarra ko kideei nigan gaur jarri duten konfidantzagatik. Espero no defraudaros y defender los intereses de la ciudadanía de #Navarra con lealtad: #autogobierno #democracia y #DerechosHumanos\n— Koldo Martínez (@komaur) September 26, 2019\nModu horretan askatu da apirilaren 28ko hauteskundeen ondotik soka luzea ekarri duen senatari autonomikoaren auzia. Senatari autonomikoa Izquierda Ezkerrarentzat izanen zela zehazten zuen Ahal Duguk, EH Bilduk, Geroa Baik eta Izquierda Ezkerrak Espainiako Senaturako eraturiko Aldaketa hautagaitza sortzeko akordioak.\nHorri eutsi nahi izan zion Izquierda Ezkerrak, Iñaki Bernal hautagaia aurkeztuz. Bestelako iritzia zuen Geroa Baik, uste baitzuen Nafarroako Jauregian beste koalizio gobernu bat eraturik, Aldaketa hautagaitzak zentzua galtzen zuela. Eta bi indarron artean talka dialektiko hainbat izan dira gai honen kontura.\nEspainiako Gorteetarako Hauteskundeak azaroaren 10erako deitzeak askatu du korapiloa. Izan ere, Aldaketa hautagaitzaren akordioak berak dio hauteskundeak errepikatuz gero akordioa bertan behera geratzen dela.\nHorrek ekarri du Izquierda Ezkerrak Iñaki Bernalen hautagaitza erretiratzea. Bernalek berak azaldu duenez, “hautagaitzarekin segitzeak ez zuen zentzurik”. “Badakigu egungo indar oreka zein den, eta ez dugu eragotziko inoren hautagaitza aurrera ateratzea, baina ez dugu alde bozkatuko”, gaineratu du.


Gorputz Heziketa. ORIXE BHI: PROGRAMAZIOA: Azterketa Teorikoak\nGorputz Heziketa. ORIXE BHI\nPROGRAMAZIOA: Azterketa Teorikoak\nEduki TEORIKOAK ebaluatzeko guk, beti, test motatako azterketak egiten ditugu, objektiboenak direlako eta zuzentzen askoz errazagoak direlako. Galdera sorta bat izaten da, 15-25 galdera bitartean, eta galdera bakoitzeko bost erantzun, bat zuzena eta beste lauak okerrak. Azterketa osatzen duten orriak elkarri grapatuta emateaz gain ikasleek erantzun orri bana jasotzen dute eta honetan bakarrik idatzi behar dute dagokion galderari zuzena uste duten erantzunaren letra ipiniz. Azterketan ez dute ezertxo ere idatzi behar. Honela azterketa horiek beste taldeetan erabiltzeko balioko dute fotokopietan gutxiago xahutuz.\nAdibide gisa 3 DBHn 1. ebaluazioko gaien alderdi teorikoak ebaluatzeko ipintzen dugun testa duzue\nGORPUTZ HEZIKETA. TEORIA AZTERKETA\nGAIAK: IRAKASGAIAREN ANTOLAKUNTZARAKO OHARRAK. GARBITASUN OHITURAK. ZER DA GORPUTZ HEZIKETA. JARDUERA FISIKORAKO ARNASKETA. BIHOTZ TAUPADEN NEURKETA. BEROKETA.\n(1) Zertarako egin behar da beroketa edozein kirol edo jarduera fisikoa hasi aurretik?\na) Ondoren egingo diren ahalegin fisiko bortitzak egiterakoan minik eta lesiorik ez egiteko eta, era berean, gorputzaren errendimendu altuena lortzeko.\nb) Bihotza, odol sistema eta arnasketa aparatuak puntu-puntuan jartzeko. Horretarako, beroketa hasi bezain laster bihotza ziztu bizian ipintzea komeni da.\nc) Ondorengo esfortzu intentsuetan lesiorik ez egiteko, asma ez sortzeko eta barerik ez altxatzeko.\nd) Ondoren egingo diren ariketa fisiko gogorretan gorputzak berez duen esfortzu fisiko maila baino altuagoan jartzeko eta lesio arriskua handitzeko.\ne) Ez da hain garrantzitsua beroketa egitea. Ez dira zergatik beti egin behar. Gorputza, berez, egokitzen da behar duen eginkizun fisikoaren intentsitate mailarako.\n(2) Nolako ariketa mota erabil daitezke beroketa egiteko?\na) Indar, abiadura, malgutasun eta erresistentzia ariketak.\nb) Askatzeko mugimenduak, luzaketak, koordinaziozkoak eta korrika leuna.\nc) Edozein ariketa oso poliki eginez gero.\nd) Luzaketak, koordinaziozkoak, indar handikoak eta korrika leuna.\ne) Soka tira ariketak primerakoak dira beroketarako.\n(3) Esazu zein den egia\na) Lehenik, zirkulazio eta arnasketa sistemak berotu behar dira eta gihar sistema ondoren.\nb) Lehenik, gihar sistema berotu behar da eta zirkulazio eta arnasketa sistemak ondoren.\nc) Lehenik, arnasketa sistema berotu behar da, gihar sistema ondoren eta zirkulazio sistema azkenik.\nd) Lehenik, zirkulazio sistema berotu behar da, gihar sistema ondoren eta arnasketa sistema azkenik.\ne) Lehenik, birikak berotu behar dira, giharrak ondoren eta bihotza eta odol hodiak azkenik.\n(4) Zein da Gorputz Heziketa irakasgaiaren helburu nagusiena?\na) Etorkizunerako kirolari profesionalak sortzea.\nb) Ariketa fisikoa praktikatzea.\nc) Gorputz ariketa edo ariketa fisikoaren bidez heztea.\nd) Ikasleei norbere markak hobetzen irakastea.\ne) Mehetzea, mitxeliñak gutxitzea.\n(5) Zertarako da komenigarria ariketa fisikoa egin ondoren dutxatzea?\na) Izerdia kentzeko, gorputza berotzeko, usain txarra kentzeko eta digestioa hobeto egiteko.\nb) Izerdia, hautsa eta zikinkeria kentzeko, gorputza ez hozteko, giharrak lasaitzeko eta kiratsa kentzeko.\nc) Izerdia kentzeko, toxinak eta hondakinak garbitzeko, gorputza berotzeko eta katarrorik ez harrapatzeko.\nd) Izerdia kentzeko, usain txarra kentzeko, bihotzeko taupadak jaisteko eta heziketarengatik.\ne) Izerdia kentzeko eta aldamenekoei ipurdia ikusteko.\n(6) Nola deituko zenioke, beste moduz, Gorputz Heziketa irakasgaiari?\na) Soin Hezkuntza.\n(7) Zer egin behar da kirol edo jarduera fisiko bortitza amaitu ondoren?\na) Bat batean gelditu eta eserita edo etzanda ipiniz arnasketa sakonak eta azkarrak egin.\nb) Ez dugu bat batean moztu behar. Poliki-poliki lasaitasunera itzuli behar da indar eta erresistentziazko ariketen bitartez.\nc) Egiten ari ginen lan fisikoa ez da bat batean eten behar, poliki-poliki baizik, ariketa leunez baliatuz, azkenean lasaitasunera itzuli arte.\nd) Ura edan, ariketa fisikoa egiterakoan izerdiaren bidez galdu dugun ura berreskuratzeko, deshidrataziorik izan ez dezagun.\ne) Dutxatu, aldatu eta zigarroa piztu.\n(8) Ariketa fisikoa egiten ari garenean ez da komeni jatea edo edatea. Zergatik?\na) Ariketa fisikoarekin giharrek odol gehiagoren beharra izaten baitute eta jaterakoan odola digestio aparatura joaten baita.\nb) Gorputz mugimenduak direla eta, bada ez bada ere, jan eta edandakoa eztarritik sabelera joan beharrean bronkioetara joan ez dadin.\nc) Arnasa hartzeko oztopatzen duelako eta gorputza digestioarengatik hozten delako.\nd) Arnasa hartzeko oztopatzen duelako eta digestioa egokia zailtzen duelako.\ne) Arnasa hartzeko oztopatzen duelako eta gorputza digestioarengatik berotzen delako.\n(9) Nolako ariketak egin behar dira behin kirol edo eginkizun fisiko nagusienak (intentsitate handikoak) bukatu ondoren?\na) Arnasketa motzak baina ugariak eta lasaitasun ariketak, eserita edo etzanda egonik.\nb) Arnasketa luzeak, erlaxazio ariketak eta bukatzeko indar ariketa leun batzuk gorputza hoztu ez dadin.\nc) Arnasketa sakonak eta, ondoren, koordinazio, malgutasun eta abiadura ariketak.\nd) Arnasketa luzeak, erlaxazio eta luzaketa ariketak (azken hauetan gehiegi behartu gabe). Sekula ez indar, abiadura edo erresistentzia ariketarik.\ne) Behin gorputza erabat lasaitu ondoren, arnasketa luzeak eta erlaxazio ariketak.\n(10) Gorputz Heziketako irakasgaian teoria ematea eta ikastea beharrezkoa da. Zergatik?\na) Beroketak, entrenamenduak, agujetak, zaintiraketak, bihotzekoak eta abar nola egin behar diren ikasi behar delako.\nb) Ariketa fisikoa egiteko, nahi eta nahizkoa delako hezur eta gihar guztien izenak ezagutzea.\nc) Ikastea bururako oso ariketa fisiko ona delako.\nd) Beste gauzen artean ariketa fisikoa modu egokiz nola egin behar den ikasi behar delako.\ne) Ez da egia. Gorputz Heziketa irakasgaian ez dago teoriarik.\n(11) Zein ezaugarri bete behar dituzte beroketa ariketek?\na) Azkarrak, orokorrak, bereziak, intentsitate txikikoak eta azkarrak izatea.\nb) Intentsitate txikikoak, poliki-poliki gero eta bortitzagoak eta azkarrak izatea.\nc) Orokorrak, errepikapen ugariekin eta nekerik sortu gabekoak izatea.\nd) orokorrak, leunak eta progresiboak izatea.\ne) Orokorrak, leunak, progresiboak eta tartean atsedena hartuz izatea.\n(12) Nola arnas hartu behar dugu jarduera fisiko edo kirolen batetan ari garenean?\na) Arnasgora sudurretik ala ahotik egitea berdin dio baina erritmo bizienaz egin behar da (arnasaldi motz eta azkarrak, alegia) eta gorputzak eskatzen digun aire guztia irentsiz.\nb) Arnasgora ahotik eta arnasbehera sudurretik.\nc) Arnasgora sudurretik egin behar da, erritmo bat mantenduz eta gorputzak eskatzen digun aire guztia irentsiz.\nd) Berdin dio nondik arnas hartzen edo botatzen den. Garrantzitsua dena erritmo egoki bat mantentzea da eta gorputzak eskatzen digun aire guztia irenstea.\ne) Arnasgora eta arnasbehera beti sudurretik, erritmo bat mantenduz eta gorputzak eskatzen digun aire guztia irentsiz.\n(13) Gorputz ariketak eta kirola egiteko arropa eta oinetako egokiak behar dira. Nolakoak izan behar dute oinetakoen zolak, lur gogorretan jauzika eta korrika ibiltzerakoan giharretan eta zurdetan lesiorik ez egiteko?\na) Lodiak eta gogorrak.\nb) Erdipareko loditasun eta gogortasunekoak.\nc) Lodiak eta bigunak.\nd) Finak eta gogorrak.\ne) Finak eta bigunak.\n(14) Zein da Gorputz Heziketako klaseetarako guk ipini dugun helburu nagusiena?\na) Gure gorputzen osasuna zaintzea eta bakoitzak bere markak hobetzea.\nb) Ahalik eta kirol gehien ezagutzea, praktikatzea eta irabaztea.\nc) Marka onenak eta kiroletan onenak direnei laguntzea biharko egunean goi mailako kirolariak izan daitezen.\nd) Kirolak praktikatzea eta noizean behin bestelako ariketa fisikoak egitea.\ne) Gure gorputzen osasuna eta sasoia hobetuko dituzten ariketak ikasi eta praktikatzea, disfrutatuz eta emaitzak ahaztuz.\n(15) Zenbat denbora iraun behar du beroketak?\na) 5 minutu. Baina beroketa estatikoa eta dinamikoa denean 10 minutu.\nb) 5 minutu. Baina goizetan, adinarekin eta sasoi eskasarekin 10 minuturaino luzatu behar da.\nsasoi gutxiago orduan eta gehiago luzatu behar da.\nc) Egoera arruntetan 5 minutu nahikoak dira. Baina hotzarekin luzatu behar da. Goizetan, berriz, 5 minuturekin nahikoa da.\nd) 10 minutu edo nekea sortu arte. Nekea sentitzen hastean gorputza berotu zaigula esan nahi du.\ne) Egoera arruntetan, 10-15 minutu nahikoak dira. Baina zenbat eta adin gehiago eta\nTEORIA AZTERKETAREN ERANTZUN ORRIA\nTEORIA AZTERKETA. ERANTZUN ZUZENAK\nOHARRA: IRAKASLEA den inork erabiltzen ditugun beste test teorikoak nahi balitu bere ikasleekin erabiltzeko, prest nengoke kopiak bidaltzeko. Horretarako nire posta elektronikora datu hauek bidal diezazkidala:\n- Bere posta elektronikoa (kopiak bidaltzeko)\n- Bere telefonoren bat\n- Izen-deiturak, zein ikastetxetan ari den lanean eta ikastetxearen telefonoa. (Honela egiaztatuko dut benetan irakaslea dela eta ez ikasleren bat gezurretan azterketak eskuratzeko asmoz)\nPublicado por Joseba Koldo en 10:16\nJoseba Koldo Etxeberria Zapirain. Orereta-Errenteriako (Gipuzkoa) semea. 1988-89 ikasturteaz geroztik Gorputz Heziketako irakasle funtzionarioa. Honetaz gain Fisikan lizentziatua, Filosofian lizentziatua eta Filosofian doktorea. 1999-00 ikasturteaz geroztik Orixe BHIan Gorputz Heziketako eskolak ematen. Nire e-maila: jketxeberria@gmail.com\nPROGRAMAZIOA: Edukien denbora-banaketa / 3DBH\nPROGRAMAZIOA: Edukien denbora-banaketa / 4DBH\nPROGRAMAZIOA: Metodologia, baliabideak\nPROGRAMAZIOA: Ebaluazioa / 3DBH\nPROGRAMAZIOA: Ebaluazioa / 4DBH\nPROGRAMAZIOA: Berreskurapen sistema eta indartze s...